Fabrici je novinarima u Beogradu rekao da Evropska unija s drugim zemaljama regionu ima potpisan takav sporazum na osnovu kojeg će EU saradjivati sa Srbijom po pitanju migracija.\nMinistarka za evropske integracije Jadranka Joksimović je rekla da ministarstvo unutrašnjih poslova već neko vreme pregovara o sporazuma koji će se ticati Fronteksa.\nMUP Srbije demantuje potpisivanje sporazuma sa EU o rasporedjivanju pripadnika Fronteksa\nNačelnik Sektora za medjunarodnu saradnju MUP-a Zoran Lazarov demantovao je danas medijske navode da su Srbija i EU potpisale sporazum o rasporedjivanju pripadnika Evropske agencije za graničnu i obalsku stražu (Fronteks) na granicama Srbije.\n"Verujem da ne treba ni da podsećamo ni domaću ni svetsku javnost da se Srbija prema migrantima uvek ponašala i ponaša u skladu sa svim medjunarodnim pravilima i načelima humanosti", kazao je Lazarov.\nDojče vele (Deutsche Welle DW) na srpskom jeziku preneo je ranije da Evropska unija namerava da u okviru svoje migracione politike značajno ojača službu za zaštitu spoljnih granica Fronteks i da je angažuje i na Zapadnom Balkanu, uključujući i Srbiju.\nDW navodi da su lideri EU dok zemlje Višegradske grupe, odnosno Poljska, Češka, Slovačka, Madjarska, odbijaju da prihvate izbeglice, a Italija odbija pristup brodovima sa migrantima, našli najmanji zajednički imenilac u boljoj zaštiti spoljnih granica i efikasnijoj deportaciji odbijenih azilanata.\nPredsednik Evropske komisije Žan-Klod Junker izneo je plan da se broj pripadnika Fronteksa do 2020. godine poveća sa sadašnjih 1.500 na 10.000, a DW prenosi izjavu evropskog komesara za izbeglice Dimitrisa Avramopulosa hamburškom listu "Abendblat", da je već postignut sporazum sa Srbijom, Makedonijom i Albanijom da pripadnici Fronteksa pomognu njihovim graničnim policijama.\nPo navodima DW, u Beogradu takva informacija nije potvrdjena, ali je evropski komesar za proširenje Johanes Han u julu potvrdio da se pregovara o pristupu Fronteksa teritoriji Srbije i Makedonije.


Svetska zdravstvena organizacija zvanično klasifikovala „zavisnost od seksa“ kao mentalnu bolest\nIzvor: Vaseljenska TV, 12.Jul.2018, 23:01\nZa Svetsku zdravstvenu organizaciju transrodnost nije mentalni problem\nSZO ne smatra da se zavisnost od seksa „meri“ na osnovu broja partnera >> Pročitaj celu vest na sajtu Vaseljenska TV << ili učestalosti seksualnih odnosa. Zavisnost se odnosi na uticaj seksa na život osobe do momenta kada ona počne da zanemaruje svoje zdravlje, brigu o sebi i druge interese, aktivnosti i odgovornosti.\nThe post Svetska zdravstvena organizacija zvanično klasifikovala „zavisnost od seksa“ kao mentalnu bolest appeared first on Vaseljenska TV.\nIzvor: OkRadio.rs, 13.Jul.2018, 10:11\nKoliko je potrebno za posetu doktoru Svetska zdravstvena organizacija (WHO) je zvanično klasifikovala kompulsivno seksualno ponašanje, odnosno zavisnost od seksa, kao mentalnu bolest. WHO ne smatra da se zavisnost od seksa “meri” na osnovu broja partnera ili učestalosti seksualnih odnosa,...


Olimpijada se ne odlaže – rekreativa.run\nOlimpijada se ne odlaže\nOgromnu paniku u sportskom svijetu izazvala je pojava korona virusa. Sve češće se otkazuju sportske manifestacije, zakazuju se mečevi pred praznim tribinama. Virus prijeti da poremeti i Evropsko prvenstvo u fudbalu, ali i Olimpijske igre u Tokiju koje se održavaju ove godine.\nMeđutim, Međunarodni olimpijski komitet (MOK) na današnjoj sjednici Izvršnog odbora objavio je da odlaganja Olimpijskih igara neće biti. Za sada nema razloga za to, a ostaje nada da će tako biti i kada dođe vrijeme da se zapali olimpijski plamen.\nMOK je poslije sjednice Izvršnog odbora objavio saopštenje, u kojem iznosi: ,,Izvršni odbor Međunarodnog olimpijskog komiteta je danas izrazio punu posvećenost uspješnom održavanju Igara u Tokiju, koje će se održati od 24. jula do 9. avgusta.”\n,,Izvršni odbor je čuo sve izvještaje o akcijama koje se preduzimaju povodom korona virusa, oko kojih se vodila diskusija. Udruženo radno tijelo tim povodom je formirano sredinom februara i u njemu su predstavnici MOK-a, organizatora Igara u Tokiju, predstavnici grada Tokija, vlade Japana i Svjetske zdravstvene organizacije. IO MOK-a pozdravlja sve napore i mjere da se Igre održe po planu i sa punim mjerama sigurnosti i bezbednosti”, poruka je Međunarodnog olimpijskog komiteta.


Lavrov: Lažan izbor Zapad ili Rusija – NovostiDana.rs\nRuski ministar spoljnih poslova Sergej Lavrov ponovio je danas u Beogradu da zemlje ne smeju da se stavljaju pred „lažni izbor“ da su ili sa Zapadom ili s Rusijom.\nLavrov je na konferenciji za novinare s predsednikom Srbije Aleksadrom Vučićem rekao da je Rusija za to da svaka zemlje ima apsolutnu slobodu izbora i da može da razvija svoje spoljnu politiku nezavisno.\nRusija podzravlja napore Beograda da razvije svoje odnose ne samo s EU već i s organizacijom za evroazijsku saradnju\n„Mi znamo da EU u okviru poglavlja o priključenju postavlje neke uslove, izmedju ostalog i neke spoljnopolitičke uslobe, medju kojima su sankcije Rusiji i priznanje Kosova“, rekao je Lavrov.\nOn je rekao da sve više zemalja u EU smatra da je politika sankcija Rusiji kontraproduktivna i izrazio uverenje da „taj zahtev neće dugo živeti“.\nLavrov je rekao Rusija pozdravlja napore za dijalog Beograda i Prištine, ali ocenio da taj dijalog ne obezbedjuje sprovodjenje dogovora, pre svega o Zajednici srpskih opština ili specijalnom suda za zločine nekadašnje OVK.\n„Nadam se da će u Briselu i NATO-u shvatiti opasnost od popuštanja takvom raspoloženju u Prištini“, rekao je Lavrov povodom izjave koskovskog predsednika Hašima Tačija o vojsci Kosova.\nOn je rekao da Moskva jako ceni napore koje je preuzeo predsedni Vučić u vezi s napetošću posle ubistva Olivera Ivanovića. Treba što pre završiti istragu tog zločina i da budu pronadjeni odgovorni.\nAko se bude menjao okvir dijaloga i Beograd pozove Rusiju, nećemo stajati po strani\nRuski minstar Lavrov izjavio je da Rusija neće stajati po strani ako Srbija zatraži da se ona uključi u dijalog Beograda i Prištine o normalizaciji odnosa.\nOn je na konferenciji za novinare s predsednikom Srbije Aleksandrom Vučićem rekao da je vodjenje dijaloga povereno Evropskoj uniji, ali da će, ako Albanci budu tražili promenu okvira dijaloga i uvodjenje drugih strana osim EU, Rusija ostaviti Srbiji da odluči šta joj odgovara.\nLavrov je rekao da ako Albanci budu tražili uključivanje SAD, a Srbija bude pozvala Rusiju, ona „neće stajati po strani“.\nOn je dodao da EU mora da preduzme dodatne korake, kako bi opravdala poverenje koje joj je ukazano da vodi dijalog.\nVerujem da će rusko-srpski centar u Nišu i dalje biti potreban\nLavrov veruje da će rusko-srpski humanitarni centar u Nišu i dalje biti potreban i dodao je da se službenici tog centra bave samo poslovima zbog kojih je centar formiran.\nLavrov je, na zajedničkoj konfereneciji za štampu s predsednikom Srbije Aleksandrom Vučićem, to kazao upitan šta će biti sa statusom službenika tog centra i da li će dobiti diplomatski status.\nOn je rekao da je ruska strana pozvala vojnog predstavnika SAD, kao zemlje koja je izrazila sumnju da tu nije reč o humanitarnom centru, da obidje centar.\n„On je obišao svaki centimetar i uverio se da se taj centar bavi samo pitanjima zbog kojih je osnovan“, rekao je Lavrov i podsetio da sa druge strane, na Kosovu, postoji američka vojna baza Bondstil.\nOn je dodao da četvoro ili petoro ruskih službenika u tom centru obavlja svoje obaveze i da su do sada imali važne akcije medju kojima su razminiravanje i reagovanja u požarima i poplavama u regionu (Makedoniji, Bosni i Hercegovini i Grčkoj).\nPredsednik Srbije Aleksandar Vučić izjavio je danas u Beogradu da su za 180 godina diplomatskih odnosa Srbija i Rusija prošli „sito i rešeto“ u borbi za slobodu svojih naroda i da nikada nisu išle jedna protiv druge.\nVučić je na konfereciji za novinare s ministrom spoljnih poslova Rusije Sergejom Lavrovim rekao da se nada će svetske i ekonomske oklnosti pomoći da se ostvare sporazumi dve zemlje.\nOn je rekao da se za 180 godina diplomatskih odnosa dve zemlje prošle „sito i rešeto“ i izubile mnogo ljudi u brobi za slobodu svojih naroda.\n„Nikada nismo išli jedni protiv drugih, što je redak slučaj u istoriji bilo kojih naroda u svetu“, rekao je Vučić.\nOn je rekao da Srbija i Rusija imaju sve bolje ekonomske donose i da je nivo trgovinske razmene u znatnom porastu.\nSrbija neće menjati politiku prema Rusiji\nVučić je rekao da Srbija neće menjati svoju politiku prema Rusiji bez obzira na eventualne pritiske, da joj neće uvoditi sankcije, i da neće menjati svoju poziciju vojne neutralnosti.\n„Verujem da će biti pritisaka da se naš odnos prema Rusiji promeni, ali Srbija će poštovati svoje tradicionalne odnose s Rusijom i raditi na njihovom daljem razvijanju. Mi smo samostalna zemlja i odluke donosimo nezavisno, svidelo se to nekom ili ne“, rekao je Vučić na zajedničkoj konferenciji za novinare s ruskim ministrom spoljnih poslova Sergejem Lavrovom.\nOn je ponovio da je više puta rekao, i u Vašingtonu i u Briselu i u Moskvi da Srbija neće uvoditi sankcije Rusiji i da se nada da će EU imati razumevanja za taj stav.\n„Postoji moralna obaveza da se poštuje ono što su naši narodi gradili tokom ovih 180 godina (od uspostavljanja odnosa), ali i pre toga. Srbija neće uvoditi sankcije Ruskoj Federaciji. Nadamo se da ćemo naići na razumevanje EU po tom pitanju zbog specifičnih odnosa naših zemalja. Ako to ne bude slučaj, Srbija je nezavisna i slobodna zemlja“, kazao je Vučić.\nVučić je zahvalio, kako je naveo, „ruskim prijateljima“ na poštovanju koje iskazuju prema „srpskoj nezavisnosti i slobodi“ i na podršci koju Rusija pruža unapredjenju bilateralnih odnosa i poštovanju teritorijalnog integriteta Srbije.\nOn je dodao da Srbija nikada nije učinila ništa protiv interesa Rusije, kao što ni Rusija nije učinila ništa protiv Srbije.\nManje da se koristi jezik optužbi drugih naroda\nPredsednik Vučić ocenio je da bi bilo dobro da se u BiH manje razmenjuju optužbe medju narodima jer to ne donosi napredak.\nVučić je to rekao na konferenciji za novinare sa šefom ruske diplomatije Sergejom Lavrovom na pitanje o izjavi bošnjačkog član Predsedništva BiH Bakira Izetbegovića da će hrvatska i srpska strana sve loše što rade imputirati Bošnjacima.\nVučić je rekao da još nije priočitao Izetbegovićevu izjavu i da ne želi da je kometariše i dodao: „Mnogo bih više voleo kada bi se u BiH manje koristio rečnik optužbi na račun drugih naroda a malo više jezik razumevanja“.\nOn je dodao da izjave u kojima se govori loše o drugim narodima ne donosi nikakav napredak.\nSrbija nema nikave pretenzije prema BiH i zalaže se za poštovanje Dejtonskog sporazuma, rekao je Vučić.


Kada bi se napravila nova država u kojoj žive deca radnici, bila bi to deveta zemlja u svetu po veličini, saopštila je organizacija “Save the Children” u BiH povom Svetskog dana borbe protiv dečjeg rada, koji se obeležava 12. juna.\n– Prema prikupljenim podacima iz Ministarstva bezbednosti BiH, u prošloj godini identifikovano je 36 potencijalnih žrtava trgovine ljudima, s različitim oblicima eksploatacije, najčešće uključujući prosjačenje i seksualno iskorištavanje. Među potencijalnim žrtvama nalaze se 24 maloletna lica, a 28 je državljana BiH – navode iz ove organizacije.\nNa Svetski dan borbe protiv dečjeg rada, “Save the Children” podseća da je hiljade dece u regiji svakodnevno izloženo prisilnom prosjačenju i životu na ulici. Još veći broj njih u opasnosti je da postanu deca uključena u život i rad na ulici.\nIstraživanja pokazuju kako se ova deca suočavaju s brojnim poteškoćama u svakodnevnom životu.\n– Dnevno provedu od 3 do 9 sati na ulicama, bez obzira na vremenske uslove, često sami. Retko ili neredovno pohađaju školu, njihovi roditelji ili staraoci uglavnom su nezaposleni, neobrazovani i s izuzetno niskim mesečnim prihodima. Porodice se u velikoj meri oslanjaju na prihode od prikupljanja sirovina, socijalnu pomoć, prosjačenje ili prodaju na ulicama – navode iz ove organizacije, piše Srpskainfo.\nNajčešće su to deca iz disfunkcionalnih porodica koje žive u siromaštvu, neformalnim naseljima, mnoga su pravno nevidljiva, prepuštena sama sebi i izložena različitim oblicima eksploatacije.\nPre deset godina, organizacija “Save the Children” se pridružila naporima nevladinih organizacija i institucija da se pronađu kvalitetna rešenja za hiljade dečaka i devojčica izloženih štetnom radu ili životu na ulici.\nDnevni centri za decu uključenu u život i rad na ulici pokazali su se kao jedno od najboljih rešenja za ovu decu.\n“Save the Children” je pomogao u jačanju ovog modela podrške i povezivanju s lokalnim referalnim mehanizmima u BiH, Crnoj Gori i Srbiji. Trenutno podržavamo rad sedam dnevnih centara, u Banjaluci, Bihaću, Bijeljini, Brčkom i Mostaru u BiH, te u Nikšiću i Podgorici u Crnoj Gori.\nU svih sedam centara danas se održavaju i aktivnosti koje imaju za cilj predstavljanje dnevnih centara kao važnih resursa u za podršku porodicama u stanju socijalne potrebe, kao i jačanje saradnje predstavnika socijalnog sektora i obrazovnih institucija s ciljem adekvatnog i pravovremenog delovanja u situacijama kada je dete izloženo nekom od rizika, poput nasilja u porodici ili napuštanja školovanja.\nPoseban fokus aktivnosti sa roditeljima, decom i drugim akterima je na ukazivanju važnosti obrazovanja, kao najjačeg mehanizma za sprečavanje dečijeg rada.\n– Dnevni centri su mesta koja deci pružaju sigurnost i osećaj da neko brine o njihovom blagostanju. Deca u centre dolaze dobrovoljno, kako bi dobila obrok, zadovoljila higijenske potrebe, ostvarila pomoć u savladavanju školskog gradiva, ali i provela svoje vreme u igri sa vršnjacim – ističe direktorica organizacije “Save the Children” Andrea Žeravčić.\nPo njenim rečima, fokus u radu dnevnih centara stavlja se na kvalitet usluga u okviru kojih se radi sa roditeljima, razvijajući njihove veštine.\n– Posebnu pažnju usmeravamo na promociju rada dnevnih centara, nastojeći da lokalne vlasti, ali i stanovništvo, uvide korist od postojanja ovakvih centara, te da obezbede njihovu dugoročnu održivost – kaže Žeravčić.\nPORUKA IZ DONJE GRADINE Vigemark: Ekstremni nacionalizam ponovo se rađa u Evropi\nNOVE ŽRTVE Grip u BiH odneo 65 ljudi\nU BiH identifikovano 36 potencijalnih žrtava trgovine ljudima, od toga 24 maloletne osobe


Violeta Bušković se brani sa slobode - CdM\nVioleta Bušković se brani sa slobode\nVioleta Bušković, koja je zajedno sa još trojicom osumnjičneih uhapšena zbog sumnje da se bavila pranjem novca, braniće se sa slobode jer Specijalno tužilaštvo nije tražilo od suda da joj odredi pritvor, nezvanično saznaju DN.\nOsim nje, pod sumnjom da su ilegalno stečene dolare stavljali u redovne novčane tokove, pripadnici specijalnog policijskog tima uhapsili su prekjuče i njenog supruga Dejana, zatim Miloša Gvozdenovića, Željka Pejovića i Radovana Šćekića.\nPrema nezvaničnim saznanjima DN, riječ je o proširenju istrage koju, zbog stvaranja kriminalne organizacije i pranja novca, Specijalno tužilaštvo vodi protiv lidera Pokreta za promjene (PzP) Nebojše Medojevića i nekoliko funkcionera te partije.\nUhapšeni su pred specijalnom državnom tužiteljkom Lidijom Vukčević negirali da su počinili djelo koje im se stavlja na teret i danas bi četvorica zadržanih, po zahtjevu tužioca, trebalo da budu privedeni kod sudije za istrage.\nNa listi osumnjičenih su odranije lider PzP Nebojša Medojević, zatim Momir Nikolić, Dejan Vujisić, Željko Šćepanović i Gordan Konatar.\nTagovipranje nobva sloboda Violeta Bušković


Junker: Ujedinjeni možemo da izvozimo stabilnost na Z. Balkan\nTanjug 12. septembra 2018. 16:03\nSTRAZBUR – Predsednik Evropske komisije Žan Klod Junker je u svom Pismu o namerama Evropske komisije pozvao na veće jednstvo EU kako bi se ojačala i stabilnost Zapadnog Balkana.\nJunker je u Pismu o namerama Evropske komisije, čiji madat ističe sledeće godine, naglasio važnost nastavka rada na jačanju, jedinstvu i demokratičnosti Evrope. Prema Junkeru, upravo 2019. godona biće ključna za EU i njeno mesto u svetu koji, prema njegovim rečima, postaje sve neizvesniji.\n”Zajedno možemo doći do ujedinjenija, jače i demokratičnije EU. Zajedno možemo oblikovati svet, izvoziti stabilnost, posebno na Zapadni Balkan, i odbraniti međunaroni pravni poredak i naše vrednosti”, poručio je Junker.\nU Pismu o namerama upućemom predsedniku Evropskog parlamenta Antoniju Tajaniju i trenutno predsedavajućem Evropskog saveta asutrijskom premijeru Sebastijanu Kurcu Junker je naveo ključne inicijative Evropske komisije u narednom preriodu. One se odnose na jačanje privrede i investicija u EU, povezivanje kroz zajedničko digitalno tržište, jačanje Energetske unije i borbe protiv klimatskih promena, jačanje unutrašnjeg tržišta i industrije u EU, jačanje Ekonomske i monetarne unije, trgovinu sa svetom, zaštitu osnovnih prava kao i rad na novoj migrantskoj politici i jačanju uloge EU kao igrača na globalnoj sceni.\nUpravo se pod inicijativom za jačanje uloge EU na međunarnodnoj sceni može svrstati i poziv Junkera za većim jedinstvom Unije i kada je reč o Zapadnom Balknau i proširenju.\n”Potrebna nam je jedinstvena definicija pristupanja Zapadnog Balkana. U suprotnom drugi bi mogli to da iskoriste i oblikuju naše susedstvo”, poručio je Junker tokom svog govora o Stanju unije.\nPlenković: Video non-pejper, ali ga HR nije dobila\nEU: Situacija na ZB traži otvorenu debatu uživo\nMoskva: Ambasador SAD obavešten o odgovoru Rusije


FBiH: U protekla 24 sata registrirano 29 slučajeva COVID-19, nisu prijavljeni smrtni ishodi - Federalno ministarstvo zdravstva: COVID19\nFBiH: U protekla 24 sata registrirano 29 slučajeva COVID-19, nisu prijavljeni smrtni ishodi\nObjavljeno: 28.07.2021 ; Ažurirano: 28.07.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.333 uzorka, od kojih je 29 pozitivno na COVID-19. Novi slučajevi registrirani su u Hercegovačko-neretvanskom, Zapadnohercegovačkom, Zeničko-dobojskom, Tuzlanskom, Kantonu Sarajevo i Kantonu 10.\nU Federaciji BiH do sada je testirano ukupno 746.949 uzoraka, a COVID-19 je potvrđen kod 134.429 osoba.\nIz Zavoda za javno zdravstvo FBiH navode da je u prethodnoj sedmici, u Federaciji BiH prvom dozom vakcinisano 15.074 osobe, dok je drugu dozu primilo 5.350 osoba.\nDo sada je u Federaciji BiH vakcinisano ukupno 207.618 osoba, od čega je 126.345 osoba primilo obje doze vakcine.\nDetaljnije podatke o cijepljenim u Federaciji BiH možete pronaći na:


Ministri EU za odustajanje od referenduma u RS\nBeta\t 20. jula 2015. 16:15\nŠefovi diplomatija Evropske unije će danas u Briselu razgovarati o situaciji u Bosni i Hercegovini i “ide se ka tome da se postigne dogovor o odustajanju od referenduma u Republici Srpskoj”, izjavila je danas hrvatska ministarka inostranih poslova Vesna Pusić.\nPusić je uoči ministarskog zasedanja EU ocenila da bi održavanje referenduma u RS “za posledicu imalo odustajanje od ustava BIH i svega drugog što je doneo Dejton”.\n“A rušenje svega toga na pitanju zakona oko pravosuđa bi bilo preterano”, istakla je Vesna Pusić dodajući da će u žiži ministarske rasprave EU biti da BiH i Republika Srpska potpišu sporazum o primeni Sporazuma o stabilizaciji i pridruživanju EU-BiH.\n“Zato ne vidim drugo rešenje već da se od toga odustane i da BiH preusmeri na put ka EU”, dodala je ona.\nNa opasku novinara da Bosna, mada je nedavno potpisala sporazum s EU o pokretanju evropskih reformi i formiranju koordinacionog mehanizma u tu svrhu i dalje ne napreduje na putu ka EU, Vesna Pusić je uzvratila da “postoje prepreke koje su mogle da se pretpostave i to pregovorima treba prevazići”.\nZamoljena da kaže da li je realno očekivati da, kako obećava predsedništvo BiH, za najviše dve nedelje bude uspostavljen koordinacioni mehanizam RS i bošnjačko-hrvatske federacije za sprovođenje reformi i uslova približavanja EU, hrvatska ministarka je odgovorila da je “sigurna da će se to dogoditi, da li baš za dve nedelje, ali će se postići”.\nBez obzira šta čine i nameravaju političke elite u BiH, većina građana želi napredak ka EU, dodala je hrvatska ministarka.


Radio TV Stara Pazova - IN MEMORIAM Mira Brtka 1930-2014\nIN MEMORIAM Mira Brtka 1930-2014\nDanas je u 84. godini preminula poznata slikarka i filmska režiserka Mira Brtka. Rođena je 5. okotbra 1930. u Novim Banovcima, gimanziju je pohađala u Bratislavi i Beogradu, a filmsku režiju je završila na Akademiji za pozorište i film u Beogradu, u klasi profesora Vjekoslava Afrića, Josipa Kulundžića i Slavka Vorkapića. Snimala je kratke i dokumentarne filmove u produkciji Zagreb filma i novosadske Neoplante, a bila je i asistent režije italijanskim rediteljima, pored ostalog i Albertu Latuadi. Pored pozorišne i filmske u Beogradu, završila je i Likovnu akademiju u Rimu (Akademia di Belle Arti ) u klasi profesora Franka Đentilija i Mina Makarija, nakon čega se potpuno posvetila slikarstvu, a poslednjih godina i vajarstavu. Slikala je, vajala i izlagala na samostalnim i grupnim izložbama u zemlji i inostranstvu, od svoje rodne Stare Pazove u kojoj je živela, do nedavnog učešća na kolektivnoj postavci u Beču sa slikarima iz Vojvodine.\nLikovni kritičar Sava Stepanov zapisao je o umetničkom opusu Mire Brtke da “kreativnim i kontinuiranim delovanjem od sredine 60-ih godina do danas dosledno stvara i razvija autentičan i personalno jasno definisan opus, zasnovan na modernističkim principima i potencijalima”. Vreme i mesto sahrane biće naknadno saopšteni.


EU deblokirala Prelazni sporazum sa Srbijom | TEME | DW | 08.12.2009\nHolandija je dala zeleno svjetlo za Trgovinski sporazum, ali i crveno za kandidaturu Srbije u EU. Šefovi evropskih diplomatija su, osim deblokade Sporazuma sa Srbijom, izrazili zabrinutost stanjem u BiH.\nMaxime Verhagen - I Holandija je popustila\nEU deblokirala je trgovinski sporazum sa Srbijom. Puna implementacija tog sporazuma trebalo bi da stupi na snagu 1. janura 2010. godine. Istovremeno do juna sljedeće godine, i nove procjene o saradnji Srbije sa Tribunalom u Hagu, odložena je odluka o početku ratifikacije Sporazuma o stabilizaciji i pridruživanju Srbije i EU. Holandija i dalje smatra da je primjena Sporazuma o stabilizaciji i pridruživanju preduslov za prihvatanje kandidature Srbije za članstvo u EU. Sa druge strane, kao uslov za prihvatnje kandidature BiH, Savjet EU zahtjeva transformaciju OHR-a.\nSerge Brammertz - U Briselu ponovio ono što je rekao u New Yorku\nBramercovo mišljenje ključno\nDo odluke o deblokadi Trgovinskog sporazuma došlo je nakon prezentacije glavnog tužioca Haškog tribunla, Serža Bramerca, koji je u razgovoru sa evropskim ministrima u Briselu pozitivno ocijenio saradnju Srbije sa Međunarodnm sudom za ratne zločine. Ministar spoljnih poslova Holandije, Maksim Frehagen, nakon odluke o deblokadi Trgovinskog sporazuma je rekao:\n„Prošlog juna pitao sam gospodina Bramerca da li Srbija čini sve što može u saradnji sa Tribunalom u Hagu. On mi je tada odgovorio da misli da Srbija može i više. Sada mi je na isto pitanje odgovorio da srpske vlasti čine sve što je u njihovoj moći, kao i da su ljudi koji se bave saradnjom sa Tribunalom ozbiljni i predani svom poslu, iako rade u teškim i opasnim uslovima.“\nFerhagen je izjavio da je trenutak da se stimuliše takav pozitivan razvoj situacije u Srbiji, ali i dodao da je neophodno nastaviti pritisak na Srbiju kako bi se održao ovakav, zadovoljavajući, nivo saradnje sa Hagom. Najvažniji cilj, prema Ferhagenovim riječima, i dalje ostaje hapšenje Mladića i Hadžića. Holandski šef diplomatije najavio je za šest mjeseci i novu procjenu saradnje Srbije sa Tribunalom u Hagu, kako bi se, ukoliko i taj izvieštaj bude pozitivan, pristupilo početku ratifikacije SSP-a.\nBeograd - Za kandidaturu je ipak rano\nRano je za kandidaturu\nReagujući na vijest o deblokadi Trgovinskog sporazuma, predsjednik Srbije, Boris Tadić, izjavio je da će uskoro uslijediti i odluka o trenutku podnošenja kandidature Srbija za članstvo u EU. Tadić je ovom prilikom naglasio da kandidaturu treba podnijeti onoga trenutka kada se procijeni da će ona biti najbolje moguće prihvaćena u EU. Holandski šef diplomatije, Maksim Frehagen, poručuje Srbiji da je još rano za podnošenje zahtjeva za kandidturu:\n„Svaka zemlja može da podnese zahtjev za kandidaturu, ali kako će on biti prihvaćen zavisi od pozicije zemalja članica. Mislim da je najbolje da se prati normalna procedura, koja pretpostavlja primjenu SSP-a. Ja ne predlažem ništa, samo kažem da ne bi trebalo žuriti sa zahtjevom za članstvo.“\nParlament BiH - EU želi funkcionalniju BiH\nPrvo ukidanje OHR-a, pa kandidatura\nKada je pak u pitanju moguće podnošenje kandidature BiH za članstvo u Uniji, Savjet ministara EU još jednom je ponovio da je transformacija OHR-a neophodan preduslov za to. Iako evropski ministri smatraju da ustavne reforme nisu preduslov za zatvaranje OHR-a, ističe se da BiH mora da donese paket ustavnih reformi kako bi stvorila funkcionalnu državu i uskladila svoj ustavni okvir sa Evropskom poveljom o ljudskim pravima. Ministri evropske dvadesetsedmorice pozivaju BiH da usvoji paket ključnih reformi koje bi doprinijele i daljem putu BiH ka EU. Savjet ministra EU na sastanku u Briselu još jednom je izrazio svoju zabrinutost zbog razvoja političke situacije u BiH. Smatra se da su „zajednička vizija zajedničke budućnosti“ i politička volja da se ispune uslovi za evrointegraciju zemlje, neophodni koraci za napredak BiH. Istovremeno Savjet EU konstatuje i progres koji je zemlja napravila u procesu vizne liberalizacije, i posebno pohvaljuje zadovoljavajuću implementaciju Sporazuma o stabilizaciji i pridruživanju.\nMinistri vanjskih poslova zemalja članica EU zasjedaju u Briselu. Zahtjev za kandidaturu BiH u EU ne može biti razmatran prije zatvaranja OHR-a, poručili su ponovo iz Brisela. (07.12.2009)


Rezervoar goriva čak 30 KM skuplji od početka godine: "Kolaps! Naš standard ovo ne može podnijeti"\nUkoliko danas na nekoj od benzinskih pumpi u RS-u gorivom napunite pun rezervoar zapremine 60 litara, to će vas koštati oko 30 maraka više nego na početku godine.\nDragan Trišić, predsjednik Grupacije za promet naftom i naftnim derivatima Privredne komore Republike Srpske, kazao je za Nezavisne novine da su cijene goriva na pumpama od januara porasle za pola marke po litru.\nDodaje da su cijene goriva na pumpama širom manjeg bh. entiteta u porastu, ali da se u narednim danima očekuje i dodatno povećanje u prosjeku od tri do pet feninga i za benzin i za dizel.\n“I dalje su cijene plina u konstantnom rastu, a imajući u vidu informacije kojima raspolažem, i dalje možemo očekivati rast kako zima bude dolazila”, pojasnio je Trišić. Kako je rekao, zasad u RS-u nemaju problema sa snabdijevanjem TNG-a na benzinskim pumpama.\n“Nikome nije svejedno kada roba poskupljuje, jer u RS žive i izrazito siromašni građani. Plate, naravno, ne prate poskupljanja. Nije to samo što raste cijena goriva, koje je već preskupo i s kojim smo stigli brojne evropske zemlje, a naš standard ovo ne može podnijeti”, kazala je Marićeva za Nezavisne novine.\n“Od početka godine cijene goriva su veće za pola marke i danas već očekujemo dodatno poskupljenje, a do kraj mjeseca goriva će sigurno koštati 2,50 KM”, kazao je Grbić za Nezavisne novine.\nČetvoro zastupnika u FBiH traži razloge najavljenog poskupljenja struje


Omladina DS u Vojvodini po naredbi formira NVO - Politika - Dnevni list Danas\nPočetna » Vesti » Politika » Omladina DS u Vojvodini po naredbi formira NVO\nDANAS ISTRAŽUJE: Zloupotrebe u sprezi vlasti, stranaka i pojedinih nevladinih organizacija\nAktivisti vojvođanskih odbora Demokratske omladine aprila 2009. dobili su pisani nalog, do kojeg je došao Danas, da osnivaju „nestranačke“ NVO i to po utvrđenom šablonu\nNikola Tomić15.07.2011. 18:19\nNašem listu je iz izvora bliskih DS dostavljen dokument, kako kažu „instrukcija“ ili nalog, iz aprila 2009, kojim potpredsednik DOV Adrijan Živku nalaže primaocima, a to su lokalni odbori podmlatka vojvođanskih demokrata, koje oni zovu „klubovima“, da krenu u akciju osnivanja što više „satelitskih“ nevladinih organizacija. Živku se tu poziva na zaključke sa seminara na Andrevlju, naselju na Fruškoj gori, u blizini Beočina, koji je, po saznanjima Danasa, održan marta iste godine. Glavni predavač na tom skupu, kako kažu naši izvori iz redova demokrata, bio je jedan tadašnji član Izvršnog odbora GO DS, i sam veoma aktivan u nevladinom sektoru.\n„Poštovani omladinci/ke, s obzirom da je protekao određen vremenski period od održavanja Seminara na Andrevlju koji je održan povodom formiranja nevladinih organizacija, potrebno je da u narednom periodu, a u skladu sa materijalom koji ste dobili sa seminara, pristupite procesu formiranja istih“, napisao je Živku u pismu, koje citiramo bez lektorskih korekcija.\nObjavljujemo tekst bez lektorskih i korektorskih intervencija.


PRIVEDENI AKTIVISTA iz Novog Pazara Ifran Ugljanin: Nosio sam pištolj zbog... (foto) - IBALKAN\nPRIVEDENI AKTIVISTA iz Novog Pazara Ifran Ugljanin: Nosio sam pištolj zbog… (foto)\nPolicija u Novom Pazaru uhapsila je aktivistu Irfana Ugljanina nakon što su kod njega pronašli pištolj marke „glok“ i to samo dan nakon što je vređao predsjednika Srbije Aleksandra Vučića na internetu, preneli su portali…\nNOVI PAZAR: Srbija, Crna Hronika, vijesti, utorak, 28.12.2021…00: 22… PRIVEDENI AKTIVISTA iz Novog Pazara Ifran Ugljanin: Nosio sam pištolj zbog… (foto)\nIRFAN Ugljanin ističe da je pištolj nosio zbog zaštite, jer mu je ranije već prećeno.\nUgljanin je na svom profilu, prethodne večeri, iznio niz uvreda na račun predsjednika Srbije Aleksandra Vučića, nazivajući ga zaštitnikom kriminala, i to nakon što su u javnosti dospjele predsednikove fotografije iz jednog restorana u Novom Pazaru. On je potom u rutinskoj kontroli zaustavljen i kod njega je pronađen pištolj.\n„Istina je da sam uhapšen zbog nedozvoljenog nošenja oružja, trenutno sam u SUP- u Novi Pazar. Nakon mojeg pisanja sinoć, dobijao sam pretnje, a pošto sam jednom već bio meta političkog napada, kada je pokušana moja likvidacija, morao sam da se nekako zaštitim. To sam i rekao policiji. Određeno mi je 48 sati pritvora, videćemo šta će se dalje dešavati“, rekao je on.\nOn je priveden u prostorije PU Novi Pazar, gdje se ispituju okolnosti ovog incidenta.\nČitaj još: Panika u SAD: Eksplodirao misteriozni "božićni poklon" IZ SJEVERNE KOREJE? (foto)\nIzmeđu ostalog, Ugljanin je na otvorenom profilu na mreži Fejsbuk pozivao roditelje da se ne slože sa tim da njihova djeca prisustvuju dočeku Vučića, pozivao Bošnjake da ne glasaju za predsjednika Srbije.\nU jednoj objavi napisao je „kakav je to protokol pored koga mogu proći ubice, narko- dileri i nasilnici“.\nZa Irfana Ugljanina se u javnosti čulo u aprilu ove godine kada je kao predsjednik Pazarskog građanskog pokreta održao konferenciju za novinare u beogradskom Medija centru. Na toj konferenciji je rekao da je „svoj život i svoju bezbjednost žrtvovao“ u cilju razotkrivanja koruptivnih radnji od strane vlasti u Novom Pazaru.\nOn je tom prilikom iznio niz optužbi na račun organa lokalne samouprave i funkcionera javnih preduzeća i ustanova u Novom Pazaru, te ponovio tvrdnju da je pronevjereno više od 60 miliona eura.\nNa konferenciji se obratio i Dragiša Zekić iz Beograda, član Pazarskog pokreta, koji je podvukao da je sav trud PGP- a podređen dobrobiti naroda na ovim prostorima.\nIz PGP- a su tada najavili da će u svom daljem radu intenzivirati svoje aktivnosti u cilju stavljanja javnosti na uvid, kako su naglasili, svih sumnjivih radnji u Novom Pazaru…\nČitaj još: ZDRAVKO KRIVOKAPIĆ PRIJETI: "MILO Đukanović da pazi šta govori, inače..." (foto i video)


Nadomak trona, druga teniserka sveta Jelena Janković ističe da ne očajava zbog propuštene šanse da se posle turnira u Los Anđelesu ustoliči na mestu prve teniserke VTA liste. Poraz u polufinalu od Ruskinje Dinare Safine odložio je\nSve je bliže dan kada će sportisti samostalne Srbije posle 96 godina, koliko je prošlo od Petih OI održanih 1912. godine u Stokholmu, ponovo s grbom dvoglavog orla na grudima učestvovati u nadmetanju na olimpijskim borilištima\nZakuvalo se do ključanja na svetskoj teniskoj sceni. Poslednje pripreme pred učešće na Olimpijskom turniru u Pekingu srpski teniseri će imati na mastersu u Sinsinatiju, dok će devojke Ana Ivanović i Jelena Janković u Montrealu\nNemaju vremena za tugu odbojkaši Srbije, jer ih odmah po završetku Svetske lige, gde su u finalu poraženi od selekcije SAD, očekuje odlazak u Peking na Olimpijski turnir. Iako su imali izglednu šansu da se posle poraza selekcije\nNažalost, najbolji teniser Srbije Novak Đoković neće biti u prilici da odbrani trofej masters turnira u Torontu osvojen prošle godine. U četvrtfinalu njega je za 104 minuta igre bez izgubljenog seta nadigrao vršnjak i deveti igrač sveta Britanac Endi Marej - 0:2 (3:6, 6:7).\nOsokoljena najavljenim osvajanjem prvog mesta na listi najboljih teniserki sveta, Jelena Janković niže pobede na turniru u Los Anđelesu. U okršaju za polufinale Jelena je savladala Ruskinju Nađu Petrovu sa 2:0 (7:5, 6:4), tako da će u borbi\nNovak igra na krilima zemljaka\nBraneći titulu pobednika Rodžers kupa u Torontu, treći reket sveta Novak Đoković uživa veliku podršku prekookeanskih Srba, koji u\nDobar servis olakšava život\nManirom šampionke, što ona i jeste, Jelena Janković krči put prema završnici turnira u Los Anđelesu. Posle pobede nad Amerikankom Vanjom King, pod naletima oporavljene Srpkinje pala je i 122. teniserka sveta Mađarica Melinda\nTroicki pod znakom pitanja\nSrpski teniski olimpijski tim biće po prvi put na okupu neposredno pred početak Olimpijskih igara u Pekingu. Prema rečima generalnog sekretara TSS Dušana Orlandića, dolazak Ane, Jelene...\nZa početak odbrane titule osvojene u Torontu, Novak Đoković nije imao mnogo milosti niti obzira prema najboljem igraču zemlje javorovog lista Frenku Dančeviću - 2:0 (6:4, 6:4). Talentovanog...\nDočekaće i Jelena Janković da se likom nasmeši s najviše pozicije svetske liste teniserki. Iako bi taj dan tek trebalo da dođe (naredni ponedeljak), izvesno je da će dosadašnji drugi reket sveta...\nSafin ponovo na Noletovom putu\nPosle avantura na travi Kvinsa i Vimbldona, treći teniser sveta Novak Đoković konačno je dočekao početak sezone turnira koji će biti odigrani na tvrdoj podlozi. Prvi među njima, a ujedno i prvi na američkoj turneji, biće masters turnir u Torontu\nAna ne brani trofej, Jelena dala žmigavac\nU odsustvu prvog reketa sveta Ane Ivanović, koja je na pripremama za učešće na Olimpijskim igrama u Pekingu i koja je smanjila broj turnira, prvi nosilac na turniru u Los Anđelesu koji počinje...\nSport bez publike je moguć, ali samo odsustvo „gospodina gledaoca“ obezvređuje događaj i obesmišljava napore igrača da pred svedocima iskažu veštinu. Na svu sreću srpskim...\nFatalna zečica s reketom\nDevojka iz Los Anđelesa, teniserka Ešli Harkleroud (22) pobrala je mnoštvo komplimenata podižući nivo testosterona golišavim fotografijama objavljenim u najnovijem izdanju časopisa...


Evropska unija ponovo je primetila Zapadni Balkan kao region i svaku zemlju ponaosob. Politika proširenja ponovo je prioritet Unije i to više nije "pokretna meta", što će doneti prosperitet kako regionu, tako i samoj EU, rečeno je između ostalog na skupu "Nova strategija proširenja EU i Zapadni Balkan - primer Rumunije", koji se u organizaciji Centra za spoljnu politiku i Hans Zajdel fondacije održao u Beogradu.\nŠefica tima Srbije za pregovore sa EU Tanja Miščević izjavila je da je u Strategiji prvi put Zapadnom Balkanu dato ne samo prosto obećanje, nego i indikativni vremenski okvir, koji ipak nije "zakovan".\n"Hoću da verujem da je ponovno otkrivanje Balkana koji je, u ekonomskom, političkom i bezbednosnom interesu važan za EU, zapravo ponovno otkrivanje vrednosti i značaja regiona kome pripadamo, u smislu onoga šta možemo da doprinesemo i pomognemo samoj Uniji. Volela bih da tako posmatramo ovu priču, kao 'vin-vin' strategiju koja uvek donosi naviše rezultate", rekla je Mišević.\nStrategija pokazuje i kapacitet Unije da se širi, rekla je Miščević. U tom dokumentu Evropska komisija ocrtala je ključne pravce svog budućeg razvoja i razmotrila kako region može da pomogne u tome.\nStrategija sadrži svoj akcioni plan za šest ključnih oblasti, rekla je Miščević: "Na prvom mestu je vladavina prava, koja je kroz čitav dokument vrlo vidljiva, ne kao uskladjivanje s evropskim pravom, nego kao dokaz poštovanja i unapredjenja evropskih vrednosti. O tome se radi u Evropskoj uniji".\nDrugo važno pitanje je bezbednost i migracije. Na tom polju, nastavila je Miščević, pokazali smo da možemo da pomognemo i da budemo deo evropske politike ako ona postoji.\nU Strategiji se jasno govori o potrebi rešavanja bilateralnih sporova, a njihovo rešavanje zavisi od toga kako će mu pristuputi strane u sporu, odnosno da li će obe strane biti spremne na bilateralna rešenja, rekla je ona.\nPodsetivši da pregovarački proces mora da se završi do 2023. da bi Srbija mogla da postane članica EU 2025, Miščević je kazala da je cilj Srbije da u narednoj godini predstavi pregovaračke pozicije za sva poglavlja za koja nema merila za otvaranja.\nAmbasadorka Rumunije: Glas za Zapadni Balkan i Srbiju\nAmbasadorka Rumunije u Srbiji Oana-Kristina Popa izjavila je da se nada da će Rumunija uspeti da tokom svog predsedavanja Evropskoj uniji bude glas za region Zapadnog Balkana i za Srbiju, kao i da će posle Rumunije, Austrija i Bugarska, kao i kasnije Hrvatska, tokom svog predsedavanja nastaviti rad na procesu proširenja.\nRumunija će Srbiji pružiti podršku, stručno znanje i iskustvo na putu ka EU, rekla je Popa, naglašavajući ipak da iskustva ne mogu da se prekopiraju, ali da može biti korisno upoznavanje procesa kroz koji je Rumunija prošla.\nPopa je rekla da i dalje važe principi usvojeni 2003. godine da svaka država napreduje na osnovu sopstvenih zasluga i da se osnovna pravila nisu promenila, ali da se promenilo geostrateško okruženje.\n"Nadam se da ćemo uspeti da tokom predsedavanja budemo glas za region i za Srbiju", rekla je ambasadorka Rumunije. "Ovo nije trka, važno je da dostignete nivo na kom ste spremni da budete primljeni; nije dobro da budete primljeni nespremni", rekla je Popa i naglasila da Rumunija nije imala izazov sa kojima se susreće Srbija.\nKao posebno važno za proces, ona je navela veliku podršku koja je postojala u rumunskom društvu za integracije. Podrška nikada nije pala ispod 60 odsto, u vreme krize i nepopularnih poteza, a u najdužem periodu kretala se oko 80 odsto građana.\nAmbasador Bugarske u Srbiji Ratko Vlajkov izjavio je da je u njegovoj zemlji takođe postojala velika podrška javnog mnjenja integracijama i da veruje da će se nova strategija s jasnom evropskom perspektivom Srbije odraziti na javno mnjenje. Pozdravio je to što je podrška integracijama u Srbiji sa 46 odsto ponovo porasla na 52, samo u šest meseci.\nPre godinu dana, rekao je Vlajkov, nije bilo moguće razmišljati o proširenju i Zapadnom Balkanu. Bugarska je cilj svog predsedavanja ostvarila pre nego što je ono i počelo - uspela je da ubedi evropske partnere u značaj pitanja proširenja i da ga ponovo stavi na agendu, rekao je Vlajkov.\nIpak, dobro je da je u Strategiji ostala makar 2025. godina, dodala je ona, pošto su sve druge godine iz mape puta izostavljene. Takođe, Strategija je uspela da identifikuje tri slabosti u regionu - opšti pad demokratskih vrednosti, bilateralne sporove i nepostojanje funkcionalne tržišne ekonomije.


Udruženje za zaštitu životne sredine "Motaj zeleno"\n+381 69 2269991\nNauka i Instituti za istraživanje tehnologije\nRazviti što bolji solarni invertor u okviru H-Bridges studentskog tima sa ETF-a u Beogradu za učestvovanje na svetskom univerzitetskom takmičenju International Future Energy Challenge u oblasti energetski efikasnih i invoativnih rešenja. Ujedno, kroz godinu dana istrajnog rada na ovom projektu, studenti - članovi tima stiču vrhunske tehničke i preduzetničke veštine.\nGde radimo: Grad Beograd, Svet\nObnovljivi izvori energije, energetska efikasnost, nauka, tehnologija, elektrotehnika, energetska elektronika, energetski pretvarači\nUdruženje je osnovano povodom učestvovanja na takmičenju Najbolja startap ideja, koje je organizovao Grad Beograd juna 2017. godine. Članovi udruženja, ujedno i članovi tima iz ETŠ Nikola Tesla, odneli su prvu nagradu sa idejom ''Vozi i puni''. Ovo predstavlja koncept punjača za moblini telefon koji je ugrađen na običan bicikl. Motanjem se pune punjive baterije, takođe ugrađene u mehanizam na biciklu, iz kojih se zapravo napaja punjač. Stručni žiri, sastavljen od predstavnika 19 privatnih kompanija, ocenio je ovu zamisao kao najkorisniju i najisplativiju i proglasio ''Motaj zeleno'' za pobednika.\nOIE, solarna energija, invertor, IFEC, IEEE,\nProgram IFEC takmičenje iz oblasti energetski efikasnih i inovativnih rešenja\nTrajanje u mesecima: 1 godina\nLokacija sprovođenja programa: Grad Beograd, Svet\nIEEE, IEEE PES, PSMA, IEEE IAS, IEEE PELS\nOblast delovanja: Nauka i Instituti za istraživanje tehnologije\nInernational Future Energy Challenge je svetsko univerzitetsko takmičenje koje organizuje IEEE - najveće svetsko udruženje inženjera elektrotehnike. Svake godine, timovi učesnici imaju za rešiti novi zadatak iz aktuelnih oblasti tehnike: obnovljivi izvori energije, električna vozila, skladištenje energije itd. Konkretno ovog puta, tema je razvoj solarnog invertora snage 1kW za priključenje fotonaponskog sistema na električnu mrežu. Stručni žiri, na osnovu rezultata laboratorijskih i realnih ambijentalnih testova, procenjuje kvalitet, pouzdanost i bezbednost razvijenog uređaja, a samim tim i odlučuje o pobednicima.\n1. Razvoj kompaktnog, visoko efikasnog, bezbednog i jeftinog uređaja energetske elektronike.\n2. Promovisanje inovativnih tehnologija za uvrštavanje obnovljivih izvora energije u energetski sistem.\n3. Stvaranje mladih profesionalaca u oblasti elektrotehnike\nOsim međunarodnog priznanja rada studenata, oni stiču vrhunske tehničke, ali i preduzetničke i organizacione veštine. Dodatno, iskustvo rada u timu čitavih godinu dana je neprocenjivo za svakog mladog stručnjaka jer ga sprema za buduću profesionalnu karijeru. S druge strane, studenti aktivno učestvuju u promociji obnovljivih izvora energije, čineći ih relevantnim akterima društva.\nUKUPNI PRIHODI: 93.000,00


Hala Pionir domaćin najboljim karatistima iz regiona - Dan u Beogradu\nNaslovna » Izlasci » Sport » Hala Pionir domaćin najboljim karatistima iz regiona\nNeko drugi 27. septembar 2012. Sport Postavite komentar\n„Trofej Beograda – Beogradski pobednik 2012“ u karateu biće održan u nedelju, 30. septembra, u hali „Pionir“, pod pokroviteljstvom Sekretarijata za sport i omladinu, najavljeno je u Skupštini grada Beograda.\nReč je o jednom od kvalitetnijih takmičenja u okviru manifestacije „Trofej Beograda“, koje okuplja veliki broj takmičara, istakao je Dragan Ćirić, predstavnik resornog sekretarijata, zadužen za organizaciju sportskih takmičenja. Potpredsednik Beogradskog karate saveza Dragoslav Stojković podsetio je da se takmičenje održava tri decenije u kontinuitetu, objedinivši dva eminentna karate turnira. On je precizirao da će na turniru nastupiti više od 500 takmičara, pre svega iz regiona, koji će se okušati u katama (pojedinačno i ekipno), i borbama u muškoj i ženskoj konkurenciji, od pionira do seniora.\nSportski direktor Beogradskog karate saveza Ivan Rodić rekao je da se turnir otvara u 10.30, kada će početi takmičenje u katama, dok je od 13.30 rezervisano vreme za borbe, koje će se odvijati po kup sistemu. On je dodao da je dosad učešće potvrdilo nekoliko ekipa iz Bosne i Hercegovine, Crne Gore i Srbije.\nPravo nastupa imaju svi klubovi koji su registrovani u sistemu svetske i evropske karate federacije, dok je za posetioce program besplatan, istakli su organizatori. (Beoinfo)\nTagovidub hala pionir karate sport trofej beograda\nPrethodni Divljaci (Savages) od 11. oktobra u bioskopima\nSledeći Akcija dobrovoljnog davanja krvi na Trgu Republike


Jeftini letovi iz Španije za Island - Avionske karte Španija Island - eSky.ba\nLetovi iz Španije za Island\nPretražite letove iz Španije za Island\nProvjerite najbolje ponude letova iz Španije za Island\nDirektni letovi s avio kompanijom:\tHahn Air Systems (H1),\tNorwegian Air International (D8),\tVueling (VY).\n✔ Postoje li posebne ponude za letove iz Španije za Island na eSky.ba?\n✔ Mogu li se pobrinuti za osiguranje prilikom rezervacije leta iz Španije za Island?\n✔ Ako rezerviram let iz Španije za Island, mogu li rezervirati ujedno i smještaj?\n✔ Koje avio-kompanije nude letove iz Španije za Island?\nBudite sigurni, da na eSky.ba ponuda letova iz Španije za Island uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Španija - Island\nPopularni gradovi Jeftini letovi iz Barcelone Jeftini letovi iz Madrida Jeftini letovi iz Malage Jeftini letovi iz Palma de Mallorce Jeftini letovi iz Valencie Jeftini letovi iz Vigoa


f U Pirotu otvorena Regionalna sanitarna deponija - Arhus Centar Subotica\nU Pirotu otvorena Regionalna sanitarna deponija\nU Pirotu je danas puštena u rad Regionalna sanitarna deponija čija je izgradnja koštala 11 miliona evra, a u koju će se odlagati otpad iz sve četiri opštine Pirotskog okruga - Pirota, Bele Palanke, Babušnice i Dimitrovgrada.\nOvaj projekat Evropska unija je do sada pomogla sa 3,8 miliona evra,\nPrvu fazu izgradnje ove deponije u Pirotu, a koja je jedna od najvećih sanitarnih deponija u Srbiji, finansirali su Ministarstvo energetike, razvoja i zaštite životne sredine kroz bivši Eko fond, opština Pirot i Evropska unija.\nPotpredsednica Vlade Srbije za evropske integracije Suzana Grubješić kazala je tokom obilaska ovog projekta, kojim je rešen problem divljih deponija što su zagadjivale životnu sredinu opštinama pirotskog okruga, da je EU od 2000. bespovratno uputila Srbiji 2,4 milijarde evra.\n"EU je najveći donator u Srbiji, ali nažalost, zbog stidljive promocije projekata kojima EU potpomaže razvoj lokalnih zajednica, jako malo gradjana je svesno te činjenice. Naš cilj je da stanovništvo bude mnogo bolje obavešteno o svemu što je EU već uradila za direktno poboljšanje životnih uslova u mestima širom Srbije", rekla je ona.\nMinistarka energetike, razvoja i zaštite zivotne sredine Zorana Mihajlović kazala je da Srbija ima ogomnih problema s postojećim deponijama, kao i sa divljim deponijama i da će one biti jedan od prioriteta u zaštiti životne sredione.\nŠef Delegacfije EU u Srbiji Vensan Dežer je dodao da se nada da će realizacijom narednih faza sve divlje deponije u regionu biti zatvorene.\nPredsednik opštine Pirot Vladan Vasić kazao je da je ovo prva faza deponije koja će trajati 12 godina.\n"Trudićemo se da traje i više. Želimo da sagradimo postrojenje za sekundarnu separaciju otpada. Postoji mogućnost da se grade još dve faze deponije i da ona bude samoodrživa", rekao je Vasić.\nNa samom ulazu u deponiju, delegaciju Vlade, EU i lokalnih samouprava iz Okruga dočekala je grupa od dvadesetak vlasnika vikendica, kuća i imanja koja se nalaze pored deponije, koji su još jednom iskazali svoj protest što njihova imanja i vikendice nisu otkupljene.


Rešava se problem odvođenja otpadnih voda u Maloj Americi\nDugogodišnji problem sa odvođenjem otpadnih voda koji su imali stanovnici naselja Mala Amerika biće rešen za oko dvadesetak dana završetkom radova na crpnoj stanici „Mali most“ koja se nalazi na obali Jezera 3.\nRadove vredne oko osam miliona dinara finansiralo je Javno komunalno preduzeće „Vodovod i kanalizacija“ iz sopstvenih sredstava.\nPrema rečima direktora ovog preduzeća, Goran Tajdića, „ova crpna stanica jedna je od vitalnih elemenata kanalizacionog sistema grada, a budući da je izgrađena sedamdesetih godina prošlog veka, predstavljala je prioritet za rekonstrukciju“.\n– Pumpe u crpnoj stanici morale su da budu zamenjene nakon četrdeset godina rada, a njihova zamena je uslovljavala i građevinske promene na objektu stanice. Radovi su rađeni na dubini od devet metara uz stalni rad mobilnih agregata za ispumpavanje otpadnih voda što jasno ukazuje koliko su truda radnici „Vodovoda i kanalizacije“ uložili da se ovaj kompleksan posao završi, navodi Služba informisanja tog preduzeća.\nU toku je montaža hidromašinske opreme, a očekuje se da radovi u potpunosti budu završeni za dvadesetak dana kada će taj deo grada dobiti stabilniji i funkcionalniji rad slivnog područja.\nTagovi crpna stanicamala amerikaslivVodovod i kanalizacija\nČedomir Janjić: Otvorićemo kancelariju za suzbijanje siromaštva\nTri decenije Službe za dečiju i adolescentnu psihijatriju i neurologiju


TikTok, novi trend-seter među aplikacijama - Promo kutak - Ringeraja.rs\nTikTok - jedna od najpopularnijih aplikacija u svetu.\nJedna od prvih aktivnosti koje obavljamo ujutru je proveravanje notifikacija na telefonu, pokazala su najnovija istraživanja. Popularnost društvenih mreža raste iz godine u godinu, a Srbija ne zaostaje u praćenju svetskih trendova. TikTok, jedna od najpopularnijih aplikacija u svetu, u Srbiji se našla među 10 najpopularnijih, beležeći rast od 4% u odnosu na 2019. godinu, što je čini drugom najbrže rastućom društvenom mrežom kod nas.\nU prilog odjeku koji TikTok postovi influensera imaju među korisnicima, govori i činjenica da je u prošloj godini ova platforma proglašena najinteraktivnijom, ostavljajući za sobom čak i Tviter i Instagram. TikTok-manija nije zaobišla ni Srbiju, pa tako naši najpoznatiji Tiktokeri već imaju po milion pratilaca.


Tadić u Pressingu: U naše vreme kriminalci pobegli iz zemlje, nikad nisam upravljao Vladom\nVesti Autor:N1 Beograd24. nov. 202020:55 > 20:57\nPredsednik SDS i bivši predsednik Srbije Boris Tadić izjavio je u Pressingu da su u njegovo vreme "svi ključni kriminalci pobegli iz zemlje kad su nasrnuli na Šarić klan". "Problem je što u našem vremenu nismo mogli da objasnimo građanima, imali smo katastrofalan PR", kaže. Naglašava da "predsednik ne sme da upravlja Vladom", već da to rade premijeri i odbacuje optužbe da je on upravljao Vladom, a ne Mirko Cvetković".\nNa pitanje o nedavnoj polemici treba li predsednici da se obraćaju na sahranama crkvenih velikodstojnika, Tadić kaže da „jeste u redu da predsednici države predstavljaju državu na svim manifestacijama koje imaju nacionalni značaj“.\nPremeštanje ambasade u Jerusalim – novo upozorenje EU, a šta menja poraz Trampa?\n„Jedna od ustavnih nadležnosti predsednika je upravo ova, sahrana crkvenog poglavara u većini država ima nacionalni značaj i potpuno je normalno da se predsednik pojavi, ali nije normalno da predsednik zloupotrebi taj događaj u svrhu političke kampanje“, kaže Tadić.\nIstiče da on na sahrani patrijarha Pavla nije želeo da govori, ali da je bio zamoljen od predstavnika crkve.\n„Obratio sam se, pre svega pozdravljajući sve goste, i rekao sam dve rečenice o patrijarhu Pavlu, razumejući njegovu misiju, ali mi nije palo na pamet da zloupotrebim svoje poznanstvo s njim, ni šta mi je on govorio“, kaže.\nDodaje da je Vučić „privatizovao svoj odnos sa patriajrhom“.\n„Prvo, to je s one strane ukusa, a drugo, to je izvan principa sekularnosti države“, kaže.\nOsvrnuo se i na Vučićevo prisustvo sahrani mitropolita Amfilohija.\n„Video bih čin pomirenja da je otišao samo na sahranu i bio tamo, izvršio normalni, grašanski, ljudski ili čak verski čin, ali Vučić je tokom liturgije posvećene Amfilohiju davao političke izjave. To je bilo potpuno van svake pristojnosti“, kaže Tadić.\nKad god neko kaže da su u politici svi isti, kaže Tadić, „zastrašujuće greši“.\n„Ali onda i radi za Vučića, jer njemu to odgovara, taj stav. Mislim da su razlike među nama u svakom smislu dijametralne, ne samo u smislu stila, odnosa prema moralu, odnosa prema ljudima… Njegov način vladanja zemljom je efikasniji, mnogi žale što nisam čvršće držao stvari u svojim rukama“, kaže on.\n„Ja nikada nisam upravljao Vladom“\nNaglašava da „predsednik ne sme da upravlja Vladom“, već da to rade premijeri.\n„Bila je optužba da sam ja upravljao Vladom, a ne Mirko Cvetković. Ja nisam upravljao Vladom, nikada, nikada se nisam mešao ni u jednu odluku Vlade, ni nadležnost Vlade“, kaže on.\nTvrdi da je on, za razliku od Vučića, bio demokrata.\n„Demokratska stranka koju sam ja vodio je delegirala ljude za ministre. Mirko Cvetković je izabran kao ekspert, kasnije je postao član DS, bez konsultacija sa njim niko nije mogao biti izabran, imao je i primedbe, na njegovu primedbu je smenjen Mlađan Dinkić. Nikada nisam rekao ministru bilo kom šta treba da uradi, nikada nisam naložio Cvetkoviću, ili guverneru šta treba da uradi, čak sam branio pojedine insitucije od ministara tadašnjih“, kaže on, dodajući da predsednik repuublike predstavlja zemlju u svetu.\n„SNS dolaskom na vlast najavila oslobađanje osuđenika“\nKako je rekao, „Zakon o Savetu za nacionalnu bezbednost i službama bezbednosti je posledice revolucije i razvoja čitavog sektora“. Dodao je da su za civilnu kontrolu nadležni parlament, Vlada i predsednik.\n„U moje vreme službe nisu kontrolisale nikoga, dobili smo ogromna međunarodna priznanja, ogromna reforma koju smo učinili sektora bezbednosti“, kaže.\nIstiče da su svi ključni kriminalci pobegli iz zemlje „kad su nasrnuli na Šarić klan“.\n„Međunarodna saradnja je bila neverovatna u tom trenutku, prvi put smo izvozili bezbednost u svet, problem je što u našem vremenu nismo mogli da objasnimo građanima, imali smo katastrofalan PR, mi smo to uradili, nema veze. Nakon Brisa Tatona smo vođe navijačkih grupa oterali u zatvor, mislite da sadašnji šefovi navijačkih grupa mogu da budu osuđeni za ubistva“, rekao je on.\nSNS je, kaže, „dolaskom na vlast najavila oslobađanje osuđenika“.\n„Oslobodili su polovinu osuđenika u Srbiji, to su oni batinaši koji uteruju ljude u izbornim kampanjama. Kreću organizacije kroz navijačke grupe, kreću šverc narkotika, povezivanje s nekim sistemima, sportski savezi, fudbalski savezi, nameštanje utakmica, to je sve posledica kriminalizacije društva. Vrlo brzo će doći do sukoba između čelnika i glavešina SNS, a to će biti sukob oko podele mafijaškog plena, to je potpuno jasno svakome ko hoće da vidi stvari“, kaže Tadić.\nKaže da je vodio borbu protiv organizovanog kriminala, kao i da to danas „Vučić ne radi“.\n„Ogromnu energiju smo posvetili dvema stvarima – borbi protiv mafije i završetku saradnje sa Haškim tribunalom“, kaže.\n„U personalnom smislu će biti lošiji odnosi predsednika Srbije i SAD“\nGovoreći o nedavnim predsedničkim izborima u Americi, kaže da je bilo „infantilno“ očekivati da se promeni nešto po pitanju Kosova izborom novog predsednika.\n„To ne zavisi od čoveka koji je na čelu države, nego od toga šta su strateški ciljevi. Amerika je išla i dalje sa implementacijom nezavisnosti Kosova, za mene je bilo neverovatno koji se utisak stvara u Srbiji, da bi sa Trampom sve krenulo drugačije“, kaže.\nNeće doći do suštinske promene američke politike na Kosovu, kaže Tadić, ali će u personalnom smislu biti lošiji odnosi izmešu predsednika Srbije i SAD.\nPo pitanju Vašingtonskog sporazuma, tačnije premeštanja ambasade u Izraelu u Jerusalim, kaže da se „neće zaboraviti ništa, u domenu politike“.\n„Ne samo što smo u problemu sa rezolucijom UN, pa smo time relativizovali i Rezoluciju 1244, pa smo u problemu i sa EU, a sad ćemo biti i sa Bajdenovom administracijom. Upozorenje EU je ozbiljno. Potpuno je nekorisno i neshvatljivo da vi činite nešto što je od posebnog interesa za jedan deo izraelskog društva, a da za to dobijete da Izrael prizna nezavisnost Kosova, to su ti apsurdi Vučićeve politike, pri čemu je taj sporazum imao i dobre elemente“, kaže Tadić.\n„Vučić se strašno plaši gubitka predsedničkih izbora“\nVučić je, kaže Tadić, čovek koji se svakog dana hvali svojom hrabrošću, a u suštini „ima mentalni problem sa hrabrošću“.\n„Strašno se plaši gubitka predsedničkih izbora, zato najavljuje izbore na svim nivoima, sa ciljem da nijedan glas ne izgubi. Predsednički izbori su biti ili ne biti, naravno da može da izgubi, ja vam kažem kao čovek koji je sasvim sigurno po procenama svih gubio izbore 2004. godine“, kaže Tadić.\nKaže da se grdno vara „ko god misli da su izborni uslovi važniji od toga kako će se opozicija organizovati“.\nParlament, kaže, ne može da bude „kuća za dijalog“, jer je jednostranački.\n„Potrebno je, ne samo ja da razgovaram, nego svi opozicioni lideri da razgovaraju, da se otvori jedan politički dijalog. Društvo koje se ne pomiri unutar sebe, nema šanse da se pomiri sa regionom, s kojim je bilo umešano u strašni rat“, kaže.\nŠto se tiče lustracije, kaže da je mogla da se desi samo nakon 5. oktobra.\n„Nakon toga nismo nikad imali većinu za lustraciju“, kaže.\nKako je rekao, „ne koristi nijednu privilegiju, niti je uzeo jedan jedini dinar od države“.\n„Država mi nikad nije platila nijedno putovanje, jedino što meni država obezbeđuje je bezbednost na osnovu bezbednosne procene, ako se kaže da nemam razlog za obezbeđenje, neću ga ni imati, to država radi za bivšeg šefa države“, kaže on.\nKaže da Tomislav Nikolić „mora da bude kažnjen finansijski za to što živi u predsedničkoj vili i dalje“.\n„Na taj način, da plati stvarnu kiriju, koliko košta ta vila na tržištu ovog trenutka“, kaže Tadić.\nAleksandar VučićBoris Tadićdžozef bajdenmitropolit Amfilohijepatrijarh IrinejSADsahrana


24.12.2018. / 16:16\nBANJALUKA – Svih devet delegata Vijeća naroda Republike Srpske koji imaju pravo na „bijeli hljeb“, zatražili su isplatu te naknade u idućih šest mjeseci. Po tom osnovu iz Budžeta RS biće „izvučeno“ više od 160.000 KM.\n„Pravo na „bijeli hljeb“ ima devet delegata iz saziva 2014-2018. godina, koji su blagovremeno podnijeli zahtjev Administrativnoj komisiji Vijeća naroda Republike Srpske“, rekli su u Vijeću naroda.\nDodali su da su „bijeli hljeb“ zatražili delegati SDS-a Lazo Marić i Goran Milošević, SDA Mujo Hadžiomerović i Kemo Čamdžija, PDP-a Milan Đukić, Stranke za BiH Elvedin Hamzić, SDP-a Enes Suljkanović, HSP-a Željko Stipić i HDZ-a Pero Josipović.\n„Administrativna komisija će na sjednici razmatrati podnesene zahtjeve, te nakon uvida u dostavljenu dokumentaciju donijeti odluku koji delegati ostvaruju pravo na platu u trajanju od šest mjeseci, nakon prestanka funkcije“, rekli su u Vijeću.\nS obzirom da prosječna plata delegata u Vijeću naroda RS iznosi oko 3.000 KM, „bijeli hljeb“ će, ukoliko ga svih devet delegata bude koristilo šest mjeseci, iz budžeta „izvući“ 162.000 KM.\nNovo Vijeće naroda RS koštaće 15 miliona KM građane Srpske u iduće četiri godine, koliko im traje mandat, objavio je ranije portal CAPITAL.\nNakon izbora 2014. godine, „bijeli hljeb“ je u Vijeću naroda RS tražilo više delegata nego ove godine, te je tada za te namjene potrošeno 528.317 KM.\nTagovi: bijeli hljebdelegatiizborizdvajamovaznovijece naroda rs\nKomentari na članak: Svih devet bivših delegata Vijeća naroda RS traži “bijeli hljeb”\n25.12.2018 u 9:35\nDajte im 236,00 KM mjesecno kao radniku koji radi u firmi ali pod uslovom da nije koristio do sada benefite a ako je koristio obracunajte za godinu do tri jedan mjesec naknade.


NIKODIJEVIĆ: Pooštravaju se mere na teritoriji Beograda, bitna lična odgovornost – 24sata online\nNIKODIJEVIĆ: Pooštravaju se mere na teritoriji Beograda, bitna lična odgovornost\nPredsednik Skupštine grada Nikola Nikodijević potvrdio je da se posle odluke Kriznog štaba do narednog ponedeljka pooštravaju mere u suzbijanju virusa korona na teritoriji Beograda.\nOvo je kompromisno rešenje, s obzirom na to da je bilo predloga da ugostiteljski, trgovinski objekti i uslužne delatnosti budu zatvoreni i dve sedmice, istakao je Nikodijević za Studio B.\n– Nadamo se da će ove mere dati rezultate i da se neće dalje pooštravati. Cilj svih nas u Beogradu jeste da nam radi privreda – trgovinske radnje, ugostiteljstvo i uslužne delatnosti, jer se njihovo zatvaranje odražava na budžet Grada i plate zaposlenih – ukazao je Nikodijević.\nOn je građanima ponovo uputio apel da poštuju mere koje su na snazi. Striktno pridržavanje mera Kriznog štaba, kako je naglasio, veoma brzo će nas izvesti iz situacije u kojoj se trenutno nalazimo.\n– Ukoliko nema lične odgovornosti, preti nam opasnost da se ovakve mere nastave i u budućnosti, što svakako ne bismo želeli – istakao je predsednik gradskog parlamenta.\nOn je potvrdio da će vrtići nastaviti redovno da rade, a da će učenici osnovnih škola, od prvog do četvrtog razreda, od ponedeljka preći na onlajn nastavu. Uporedo sa novim merama, nastavljamo i sa procesom imunizacije stanovništva prestonice, podvukao je Nikodijević.\n– Prešli smo broj od 400.000 ljudi koji su primili jednu ili obe doze vakcine u Beogradu. Sada nam je akcenat na tome da se imunizacija prebaci na rubne opštine i da te stanovnike informišemo o prednostima vakcinacije, pre svih najstarije sugrađane. Otvaraće se mobilni punktovi koji će biti stacionirani pretežno u seoskim sredinama. Moramo informisati građane kojima su vakcinacija ili informacije o prednostima vakcinacije teže dostupne, i to će biti naš zadatak u drugoj fazi imunizacije – rekao je Nikodijević.\nOn je najavio da će osobama sa invaliditetom, kao i teže pokretljivim osobama biti omogućena vakcinacija na adresama stanovanja.\n– Imamo oko 10.000 prijavljenih građana koji u kućnim uslovima moraju da prime vakcinu. Bez obzira na to što se tako usporava proces imunizacije, taj posao će biti uspešno završen. Do sada je oko 2.500 naših sugrađana iz te kategorije stanovništva već vakcinisano, a pozivam i ostale građane da se prijave – zaključio je predsednik Skupštine grada.\nTagovi: Beogradkorona virusKrizni štabmereNikola Nikodijević\nRADOJIČIĆ: Nove mere kao rezultat kompromisa\nMirjana Karanović o pozadini sukoba sa Evom Ras\nPOLUFINALE LIGE NACIJA: Srbija večeras sa Norveškom, navijači u Oslu izabrani lutrijom (VIDEO)


Poslovi Sombor - Poslovi Akademija Oxford\nPrema zvaničnim statističkim podacima, grad Sombor koji se nalazi u Zapadnobačkom okrugu spada u one gradove koji imaju relativno nisku stopu nezaposlenosti, a ona je ovde nešto ispod 25 procenata.\nA kako pokazuju dostupni podaci, na teritoriji čitavog grada posluje nešto više od 1 700 pravnih lica. Najveći broj od toga su društveno – političke organizacije, zatim slede obrazovne i kulturne ustanove i na kraju pravna lica koja posluju u oblasti trgovine. Nešto više od 2 000 je preduzetničkih radnji i to prvenstveno onih koje posluju u oblasti trgovine, bilo na veliko ili malo, odnosno onih koje se bave prodajom predmeta za ličnu upotrebu, ali i onih radnji koje su specijalizovane za popravku motornih vozila.\nUkupan broj stanovnika u užem gradskom jezgru Sombora čini nešto više od 47 000 ljudi, a na širem gradskom području živi blizu njih 86 000.\nIako u ovom gradu vlada relativno niska stopa nezaposlenosti, činjenica je da je veliki broj mladih ljudi koji živi u njemu u potrazi za zaposlenjem. A da biste pronašli posao u Somboru, jedan od boljih načina jeste da pretražujete oglase kojih na sajtu poslovi Akademije Oxford ima u različitim kategorijama. Najzastupljeniji su, sasvim sigurno oglasi iz kategorije trgovina, odnosno administracija, ali i iz oblasti zdravstva, odnosno obrazovanje, briga o deci, kao i poljoprivreda, šumarstvo. Vrlo često možete naići na oglas za posao Sombor u kategoriji saobraćaj, logistika, odnosno transport, magacin, ali i u oblasti ugostiteljstva. Podrazumeva se da su ovo samo najčešće kategorije u kojima se pojavljuju novi oglasi gotovo svakodnevno, mada su poslovi u Somboru prisutni i za mnoge druge kategorije.\nInače u ovom gradu postoje brojne kako domaće, tako i strane kompanije, a svakako treba pomenuti čuveni “Somboled”, te fabriku “Betonjerka Sombor”, ali i “Zastava specijalna vozila Sombor”, odnosno fabriku “Bane Sekulić”, u kojima je zaposlen veliki deo stanovnika ovoga grada. Tu su i kompanije “Aleksandro nameštaj” i “Sombor gas”, ali i firma “ATP severtrans Sombor”. Naravno, prisutne su i brojni brojne privatne firme, tako da je ponuda za posao u Somboru i pored relativno niske stope nezaposlenosti prilično obimna.\nA kandidati koji žele da pronađu željeno zaposlenje u ovom gradu i to u bilo kojoj oblasti, bi trebalo da prate oglase koje nudi sajt poslovi Akademije Oxford, te da blagovremeno izvrše prijavu na konkurs za odabrano radno mesto.\nKako Sombor ne spada u naročito velike gradove, vrlo često potencijalni poslodavci zakazuju razgovor za posao, te nije potrebno da šaljete svoj CV i ostala dokumenta elektronskim putem ili preko kurirske službe, već je dovoljno da odete u tačno zakazano vreme na intervju za posao.\nU slučaju da prvi put tražite posao u Somboru morate naročito obratiti pažnju na kvalitet svoje radne biografije, to jest CV – ja, jer od toga u velikoj meri zavisi da li će potencijalni poslodavac uopšte uzeti vašu prijavu u obzir ili ne. Naime, vrlo dobro je poznato da većina onih firmi ili pojedinaca koji raspisuju oglas za poslove najpre čitaju radnu biografiju kandidata, pa tek onda gledaju i ostala dokumenta koja prilože. I pored toga je svakako dobro da u potpunosti ispoštujete sve zahteve koje pročitate u oglasu za koji imate interesovanje, te da pošaljete dokaze o svemu što se zahteva, a to podrazumeva uglavnom dokaz o nivou znanja nekog stranog jezika, fotokopiju diplome koja se zahteva ili, pak dokaz o posedovanju vozačke dozvole i slično.\nSajt poslovi Akademije Oxford ima za cilj da klijentima maksimalno olakša potragu, te da im omogući da relativno brzo i lako pronađu posao, tako da oni mogu i da izvrše prijavljivanje na zvaničnu mejling listu sajta, kako bi im poslovi Sombor u okviru određenih kategorija stizali i putem mejla.


U narednim mesecima reforma srpskih institucija na Kosovu\nBeta 1. avgusta 2015. 22:00\nDirektor vladine Kancelarije za Kosovo i Metohiju Marko Đurić rekao je da će Srbija u narednim mesecima raditi na reformi srpskih institucija koje funkcionišu na Kosovu.\nĐurić je novinarima, pre sastanka sa gradonačelnicima srpskih opština u Kosovskoj Mitrovici, rekao da je zbog opstanka Srba na Kosovu neophodno raditi na poboljšanju obrazovnog sistema, pre svega u kadrovskom smislu, jer oko 25 odsto zaposlenih u prosveti, čak i na Univerzitetu, nema potrebne stručne kvalifikacije.\nOn je govoreći o Univerzitetu u Kosovskoj Mitrovici rekao da još uvek nije u potpunosti rešeno pitanje nostrifikacije diploma sa tog univerziteta i naglasio da nema valjanog razloga da prištinske institucije ne priznaju te diplome i da je priznavanje diploma neophodno kako bi se omogućili da ravnopravnost srpskog naroda na Kosovu.\nOn je ocenio da je stanje u zdravstvu loše, odnosno da se kapaciteti, kako i u opremi, koja je u velikoj meri donirana, tako i u broju zaposlenih ne koriste dovoljno. Đurić je dodao da se sa Ministarstvom zdravlja radi na popisu problema i stvaranju programa koji će uz reorganizaciju sa istim brojem zaposlenih omogućiti efikasniji zdravstveni sistem.\n„Mi na papiru imamo 29 zdravstvenih institucija na Kosovu i Metohiji ali se ne može reći da sve one funkcionišu u punom kapacitetu, a imamo gotovo jednaki broj zaposlenih kao pre 1999. godine što govori da sistem nije prilagođen“, rekao je Đurić.\nGovoreći o političkim aktivnostima Đurić je rekao da će Srbija u narednim nedeljama i mesecima udvostručiti napore vezane za formiranje Zajednice srpskih opština (ZSO).\n„Po formiranju ZSO Vlada Srbije će opredeliti značajna finansijska sredstva za njeno funkcionisanje, sa ciljem da se srpskoj zajednici na Kosovu i Metohiji pomogne da živi kvalitetnije i dobije kvalitetne usluge od institucija u pokrajini“, rekao je Đurić i dodao da veruje da će ZSO biti krovna institucija srpskog naroda na Kosovu i „centar političkog života u pokrajini“.\nOn je kazao da će ZSO biti institucija koja će nominovati srpske predstavnike u drugim institucijama u Prištini i na taj način sprečiti majoraziciju i izbor onih koji su po volji nekih drugih partija ili opcija, a ne onih za koje glasaju Srbi na Kosovu.\nĐurić je rekao i da letnji period mora da se iskoristi za pripremu razvojnih projekata u svih deset srpskih opština i stimulisanje ulaganja u te opštine.


Gros: Prištinske takse negativno utiču na ceo region – Radio Televizija 022 – Stara Pazova\nGros je, u izjavi Tanjugu, podsetio da je CEFTA-om zamišljeno da region počne da sarađuje i na viši nivo digne poslovne sporazume i ugovore, kao i da se privreda daleko više udružuje i ukrpunjuje, te da nastup na trećim tržištima bude prioritetni zadatak.\n“Ovo što se desilo u Prištini remeti situaciju ne samo unutar regiona. Razvijene zemlje, posebno one sa kojima države regiona imaju saradnju, a to je pre svega EU gde se izvozi 73 odsto robe, imaju nedoumicu i nesigurnost zbog taksi koje prikazuju da postoji nestabilnost u tom delu regiona”, rekao je vlasnik kompanije “Grimex” iz Beča.\n“Taksama dolazi do poremećeja ekonomskih odnosa Beograda i Prištine, ali i Prištine i Sarajeva, pa ulagači razmišljaju da li da investiraju svoja sredstva u nestabilno područje”, ukazuje Gros.\nSrbija je odlično mesto za investicije i očekujem dolazak novih velikih ulagača, istakao je predsednik Mreže za razvoj biznisa u Jugoistočnoj Evropi (SEEBDN) Fric Kalteneger.\n“Kada posmatramo naš posao imamo odlično poslovno okruženje u Srbiji, u kojem investira mnogo firmi, otvara se puno novih proizvodnih pogona, što je dobro za nas, jer njima nudimo naše usluge”, kazao je šef kompanije “Kafe+Co” za Tanjug.\nBivši generalni sekretar vladajuće Narodne partije Austrije (OVP) naglašava da je razlog što je njegova firma odlučila da dođe na tržište Srbije što vidi da mnogo preuzeća iz cele Evrope pokušava da u toj zemlji investira i otvara pogone.\n“Sigurno će biti još velikih novih ulaganja u Srbiju. Srbija je veoma zanimljivo mesto za investicije, a okruženje za ulaganje je veoma dobro”, objasnio je Kalteneger.\nIstovremeno poručuje da je ključni faktor za dugoročno obezbeđenje blagostanja saradnja, i to ne samo između preduzeća, već i država.\nTagBiH centralna srbija investicije pristina saradnja sporazum takse


Dinar u ponedeljak slabi 0,1 odsto, kurs 122,0122\n23:04, 08.01.2016, Dinar će u ponedeljak skliznuti za 0,1 odsto prema evru, iako je Narodna banka Srbije prodala danas na međubankarskom deviznom tržištu 10 miliona evra, i zvanični srednji kurs iznosiće 122,0122 dinara za jedan evro, objavila je NBS.\nSvetska banka: Rast BDP u Srbiji 1,8 odsto u 2016.\n15:56, 08.01.2016, Svetska banka je u novom janurskom izveštaju "Perspektive globalne ekonomije" prognozirala da će Srbija će u 2016. godini imati rast BDP od 1,8 odsto. Svetska banka je tako poboljšala prognozu za Srbiju, jer je u svom izveštaju od juna prošle godine prognozirala rast od 1,5 odsto.\nRešenje za neka od 10 preduzeća već u januaru\n10:41, 08.01.2016, Od ukupno 17 preduzeća kojima je produžen rok za privatizaciju, u ovoj godini ostalo ih je 10 sa nerešenom sudbinom, a ministar privrede Željko Sertić najavljuje da bi rešenja za neke od tih firmi mogla biti nađena već u januaru.\n09:19, 08.01.2016, Ministar rudarstva i energetike Aleksandar Antić izjavio je danas da je apsolutno uveren da od 1. maja neće doći do povećanja cena električne energije.\nAntić: Snabdevanje gasom i strujom uredno\n13:31, 07.01.2016, Ministar energetike i rudarstva Aleksandar Antić istakao je danas da je energetska situacija u Srbiji potpuno stabilna, to jest da je pouzdana proizvodnja električne energije i uredno snabdevanje gasom.\n12:48, 07.01.2016, Direktor Srbijagasa Dušan Bajatović najavio je danas da u tekućoj godini neće biti povećanje cene gasa, a da i međunarodne procene za naredne tri godine predviđaju ostanak cene gasa na aktuelnom nivou.\nSpremamo se za dugolinijski aviosaobraćaj\n11:56, 07.01.2016, Aerodrom "Nikola Tesla" u Beogradu sprema se za uspostavljanje prekookeanskih letova Er Srbije do Njujorka od juna, a ukupne investicije aerodroma u 2016. iznosiće 4,2 milijarde dinara, izjavio je v.d. generalnog direktora tog preduzeća Saša Vlaisavljević.\nVučić: Borićemo se da Telekom ne propadne\n10:50, 07.01.2016, Premijer Srbije Aleksanadr Vučić izjavio je danas da će se država boriti da Telekom ne propadne, ali da Srbija ne može da ulaže u tu kompaniju onoliko koliko se ulazez u Dojče telekom.\n09:37, 07.01.2016, U Beogradu će od 18. do 21. februara biti održan 38. Međunarodni sajam turizma, najavila je pomoćnica ministra trgovine, turizma i telekomunikacija Renata Pindžo.\nDinar u petak jači 0,1 odsto, kurs 121,8943\n22:56, 06.01.2016, Dinar će u petak ojačati prema evru 0,1 odsto, i zvanični srednji kurs iznosiće 121,8943 dinara za jedan evro, objavila je Narodna banka Srbije.\nRaspisan tender za radove na kraku Koridora 10\n14:25, 06.01.2016, "Koridori Srbije" raspisali su tender za preostale radove na izgradnji puta i mostova na obilaznici oko Dimitrovgrada, nedaleko od granice sa Bugarskom, na istočnom kraku Koridora 10. Rok za dostavljanje ponuda je 1. februar. Uz ponudu je obavezna garancija od 400.000 evra.\nPošta ove godine otvara 52 nove ekspoziture\n13:54, 06.01.2016, JP Pošte Srbije otvoriće ove godine 52 nove poslovnice u seoskim područjima, a do kraja marta na 500 šaltera građanima će biti na raspolaganju i usluga menjačnica, kao i lanac pos šop prodavnica.\nBudžetski korisnici ne poštuju mnoge zakone\n12:02, 06.01.2016, Budžetski korisnici i dalje ne poštuju mnoge zakone, pa ni one najosnovnije - o budžetu, računovodstvu, javnim nabavkama, platama u državnim organima i javnim službama, izjavio je danas predsednik Državne revizorske institucije Radoslav Sretenović.\nDobar rezultat u poboljšanju poslovne klime\n10:24, 06.01.2016, Srbija je ostvarila dobre rezulate, koji su više od očekivanih kada je u pitanju unapređenje poslovne i investicione klime u zemlji, ocenjuje dekan Beogradske bankarske akademije prof. dr Hasan Hanić.\nZa investicije i remont u Kolubari 140 mln evra\n12:09, 05.01.2016, Ministar energetike i rudarstva Aleksandar Antić najavio je danas 140 miliona evra za investicije i remont u Rudarskom basenu Kolubara.\nRekordna godina beogradskog aerodroma\n11:25, 05.01.2016, Aerodrom "Nikola Tesla" u Beogradu je u 2015. godini ugostio 4.776.110 putnika, što je novi istorijski rekord, saopštio je danas taj aerodrom.\nPun efekat ove godine\n09:47, 05.01.2016, Srbija je protekle godine imala, zahvaljujući i akciji podele vaučera, više od milion stranih i više od 1,2 miliona domaćih turista, a potpredsednik Vlade i ministar trgovine, turizma i telekomunikacija Rasim Ljajić ove godine očekuje podelu 46.000 vaučera i puni efekat te akcije.\nZakon o sistemu plata do kraja januara\n09:05, 05.01.2016, Ministarka državne uprave i lokalne samouprave Kori Udovički kaže za RTS da zakon o sistemu plata mora biti usvojen do kraja januara.\n19:56, 04.01.2016, Srpska energetska preduzeća moraju da se restrukturiraju. U nekima je taj proces počeo, a za neka se traže rešenja. Najteža situacija i najveći izazov za Vladu su dva rudarska gubitaša - podzemna eksloatacija uglja "Resavica" i Basen "Bor". Sa reorganizacijom protekle godine najviše se odmaklo u EPS-u a prvi koraci napravljeni su i u Srbijagasu. Sledi finansijski oporavak koji nije lak.\n17:24, 04.01.2016, Proizvodnja električne energije u Elektroprivredi Srbije (EPS) apsolutno je stabilna i nema potrebe za uvozom struje, izjavio je danas ministar rudarstva i energetike Aleksandar Antić.\nEMS: Stanje u prenosnom sistemu redovno\n11:11, 04.01.2016, U Srbiji tokom noći nije bilo nikakvih ispadanja u prenosnom sistemu električne energije, rečeno je danas Tanjugu u JP Elektromreža Srbije.\n08:47, 04.01.2016, Ministar finansija Dušan Vujović izjavio je danas da su reforme koje su sprovedene morale da budu bolne, ali da je to "najmanji bol koji dobar hirurg ortoped mora da nanese pacijentu kad operiše kuk".\nOd danas izdavanje e-građevinskih dozvola\n07:40, 04.01.2016, U Srbiji danas počinje izdavanje elektronskih građevinskih dozvola u svim lokalnim samoupravama, sistem će se nalaziti u Agenciji za privredne registre i pristupaće mu se preko više sajtova.\nPrvi čarter let sa ruskog aerodroma Kaluga za Niš\n15:14, 03.01.2016, Sa 50 minuta zakašnjenja, zbog izuzetno smanjene vidljivosti, na niški aerodrom Kostantin Veliki sleteo je prvi avion na čarter letu ruske kompanije "Red Vings", na liniji Kaluga-Niš.\nUdovički: Možda bude i manje otkaza u 2016.\n12:06, 03.01.2016, Potpredsednica Vlade Srbije i ministarka za državnu upravu i lokalnu samoupravu Kori Udovički izjavila je da su u budžetu za 2016. godine planirane otpremnine za 25.000 otkaza u javnoj upravi, ali da postoji mogućnost da će manje ljudi ostati bez posla.\n« 1 ... 163 164 165 166 167 168 169 170 171 ... 243 »


SADRŽAJNO OBILjEŽAVANjE VIJEKA ODBRANE OD AUSTRO-UGARSKE\nsreda, 11 decembar 2013 10:16\nSREBRENICA - Beogradski arhitekta Slavomir Ivanović uradio je projekat za spomen-obilježje majoru srpske vojske Kosti Todoroviću, koji će iduće godine biti postavljen kod škole u Skelanima koja nosi ime ovog junaka iz Prvog svjetskog rata, potvrdio je Predsjednik Skupštine opštine Srebrenica Radomir Pavlović.\nUžičanin Kosta Todorović poginuo je u septembru 1914. godine kod Srebrenice, braneći srpski narod od austrougarskih osvajača.\nPavlović je rekao da je srebrenički Odbor za obilježavanje 100 godina od početka Prvog svjetskog rata sačinio okvirni program za obilježavanje te godišnjice, te da će naknadno biti utvrđene pojedinosti.\n"Namjera je da se pripreme bogati i raznovrsni sadržaji u kojima će učestvovati sve ustanove kulture Republike Srpske i opštine Srebrenica. Biće održan i naučni skup o temi `Osat u Prvom svjetskom ratu", rekao je Pavlović koji je predsjednik tog odbora.\nOn je istakao da će u okviru programa obilježavanja sto godina od izbijanja Prvog svjetskog rata u Srebrenici i Skelanima biti održano više kulturnih, sportskih i naučnih manifestacija u kojima će učestvovati afirmisani umjetnici i naučni radnici iz Republike Srpske i Srbije, kao i amaterske sportske ekipe i kulturno-umjetnička društva sa obje strane Drine.\n"Time želimo obilježiti vijek od početka odbrane srpskog naroda od osvajačke soldateske `žuto-crne monarhije` i početka borbi za oslobađanje ovih prostora od okupatora i za slobodu srpskog i ostalih naroda koji su živjeli na prostoru BiH pod vlašću bečke imperije", istakao je Pavlović.


Ekstravaganca, Letovanje za 100 evra\nVaša lokacija: ... » Zabava » Putovanja » Letovanje za 100 evra\nJelena Popovic (Alo!)/foto: ponta.co.yu\nSeptembar je definitivno postao omiljeni mesec kada građani Srbije odlaze na letnji odmor, tvrde agenti turističkih agencija. Iako je prodaja septembarskih aranžmana započeta još u februaru za vreme ovogodišnjeg Sajma turizma, preostalo je još malo slobodnih kapaciteta za boravak u Grčkoj, Bugarskoj i Turskoj.\nKontinentalna Grcka od 90 evra\nAko želite ovog septembra da „okvasite noge“ nedaleko od Soluna, biće vam dovoljno stotinak evra. Za 11 dana u Paraliji ili Olimpik Biču u solidnom apartmanskom smeštaju na obali mora, trebalo bi da izdvojite 50 ili 70 evra (u prvoj polovini septembra), ili samo 40 evra (ako odlučite da letujete krajem septembra). Slične cene aranžmana pronašli smo i za mirna letovališta Nei Pori i Platamonu. Uz ovu cenu, trebalo bi dodati i 50 evra, koliko staje povratna autobuska karta za Grcku.\nHalkidiki od 69 evra\nPoznata letovališta poluostrva Halkidiki – Pefkohori, Hanioti i Polihrono, ovog septembra su dostupna već od 69 evra za paket aranžman od 12 dana: apartmanski smeštaj, autobuski prevoz, zdravstveno osiguranje i viza. Po sličnim cenama možete da letujete i u Kaliteji – kraljici dobrog provoda, gde 11 dana sa uračunatim autobuskim prevozom košta 25 evra i 4.300 dinara. U Neos Marmarisu, koji se nalazi u blizini mondenskog letovališta Porto Karas, 11-dnevni aranžman staje 75 evra.\nGrčka ostrva od 59 evra\nOstrva nikad jeftinija! Paket aranžman za Tasos u drugoj polovini septembra koji uključuje autobuski prevoz, vizu, zdravstveno osiguranje i apartmanski smeštaj za 13 dana košta samo 59 evra. Slični aranžman nudi se i za ostrvo Krf po ceni od 79 vera, dok za biser Sporada - ostrvo Skijatos, na cenu Krfa treba dodati još tridesetak evra.\nBugarska od 99 evra\nUvođenje viznog režima i poskupljenje letnjih aranžmana u Bugarskoj dovelo je do toga da zainteresovanost naših turista za letovanje na obalama Crnog mora ove godine bude za oko 20 odsto manje nego lane. To je razlog zašto za ovu destinaciju ima slobodnih mesta. Najjeftini smeštaj pronaćićete na jugu Bugarske, u mestu Primorsko. Paket aranžman od 12 dana: smeštaj, autobuski prevoz, boravišna taksa i viza, košta oko 99 evra. Povoljan apartmanski smeštaj pronašli smo i za Nesebar, gde 11 dana sa uračunatim autobuskim prevozom košta 100 evra po osobi. Ali 50-tak evra moraćete da izdvojite za desetodnevno uživanje u lepotama najstarijeg grada Bugarske – Sozopola, mermernog grada - Balcika ili egzotičnog Svetog Konstantina.\nTurska od 80 evra\nDržava Grad Smeštaj Dan Cena Agencija\nGrčka Pefkohori Apartman 11 25e+4300din Travelland\nGrčka Tasos Apartman 13 59e Argus turs\nGrčka Parga Apartman 13 69e Argus turs\nGrčka Leptokarija Apartman 11 95e Prestige\nTurska Kušadasi Hotel** 11 63e+990din Sabra\nBugarska Nesebar Apartman 11 45e+4500din Bojan turs


Stvaranje uslova za ekonomsku saradnju - Valjevo\nStvaranje uslova za ekonomsku saradnju\nPosted by: REDAKCIJA VALJEVSKA POSLA in Valjevo 18. October 2016.\tComments Off on Stvaranje uslova za ekonomsku saradnju\nPomoćnik gradonačelnika Saša Simić i član Gradskog veća Andra Savčić danas su razgovarali sa delegacijom iz Rusije koja u Srbiji boravi u organizaciji Donske kozačke vojske. Delegaciju je predvodio Stevo Vranić ataman Srpskog kozačkog saveza i predsednik Udruženja za unapređenje rusko-srpske ekonomske saradnje „URSES“ Beograd.\nU Ruskoj delegaciji su bili: Đakonov Nikolaj Leonidovič, zamenik glavnog atamana – šef delegacije, Hejlo Vasilij Valentinovič, vlasnik kompanije „LEV“ – član atamanske uprave, Slavko Roman Leonidovič, vlasnik kompanije „Energija“ član atamanske uprave i Kaminiskij Aleksandr Leonidovič,vlasnik više holdinga, takođe član atamanske uprave.\nPredstavnici grada Valjeva su upoznali delegaciju Kozaka sa privrednim, kulturnim i turističkim potencijalima valjevskog kraja, stavljajući poseban akcenat na mogućnost investicionih ulaganja u razvoj poljoprivredne proizvodnje.\n„Valjevo je bilo centar prehrambene industrije stare Jugoslavije. Najveći brend naš je bila „Srbijanka“ koja je prerađivala negde oko 25 hiljada tona šljive, isto toliko jabuke, oko 10 hiljada tona maline, a sada je 10 puta manja proizvodnja voća u našem kraju. „Srbijanka“ je firma koja više ne radi zbog loše privatizacije.Nekada je oko 6000 kooperanata radilo zajedno sa fabrikom, a 50 paleta proizvoda se pravilo od voća i od poljoprivrednih proizvoda ranijih godina“, rekli su predstavnici grada Valjeva Simić i Savčić. Oni su naglasili da je grad Valjevo zainteresovan za svaki vid saradnje i ukazali na potencijale u oblasti turizma i poljoprivrede i potrebu investicionog ulaganja.\nŠef delegacije Đakonov Nikolaj Leonidovič je istakao ovom prilikom značaj političkih i ekonomskih veza između dve zemlje. „Danas smo bili u prilici da vidimo da u ovom kraju ima brojnih potencijala iz raznih oblasti i nadam se da ćemo poseban akcenat staviti na turizam i to banjski i verski, a posebnu pažnju posvetićemo i vinskom turizmu, koji je u ekspanziji. Zainteresovani smo za ekonomsku saradnju o čemu ćemo razgovarati u narednom periodu“, rekao je Leonidovič.\nCilj današnje posete Valjevu su dogovori oko ulaganja u prehrambenu industriju, otkup proizvoda, finansiranje proizvodnje i prerade, kupovina prerađivačkih kapaciteta, ali i razmatranje mogućnosti oko investiranja u organsku proizvodnju.\nRuska delegacija je ocenila da su oni spremni za uspostavljanje saradnje na svim nivoima sa srpskim gradovima i da je to i osnovni cilj posete našoj zemlji, jer naša dva naroda veže poreklo, zajednička vera, tradicija, a sada se stvaraju uslovi i za uspostavljanje čvršće ekonomske saradnje.\nPrevious: U subotu se održava akcija pešačenja i planinarenja\nNext: U Domu zdravlja počela vakcinacija protiv sezonskog gripa


Zajednica Opština Crne Gore » Blog Archive » Platforma NALAS-a “Turizam u jugoistočnoj Evropi pokreće se lokalno”\nPlatforma NALAS-a “Turizam u jugoistočnoj Evropi pokreće se lokalno”\nSvrha ove platforme je da se a) izgradi zajedničko razumijevanje o održivom razvoju turizma na lokalnom nivou u jugoistočnoj Evropi (JIE); b) podstiče održivo planiranje i razvoj turizma u JIE kroz razvoj potencijala Mreže asocijacija lokalnih vlasti jugoistočne Evrope (NALAS); c) izgradi polazna tačka za opštine i asocijacije lokalnih vlasti (ALV), prepoznajući turizam kao relevantnu ekonomsku mogućnost koja se, da bi postala uspješna, mora pažljivo isplanirati i upravljati u cilju buduće kontinuirane upotrebe a donoseći koristi i u sadašnjim vremenima.\nOva platforma, pripremljena na osnovu mogućnosti koje pruža stabilan rast međunarodnog turizma, predstavlja viziju, opšte principe, ciljeve, aktivnosti i preporuke kojima se podstiče sprovođenje pouzdanih politika od strane opština i ALV-a. Njome se teži da se pruži podrška NALAS-u u širenju svoje prakse u regionu JIE, u skladu sa principima promovisanja procesa decentralizacije u jugoistočnoj Evropi i sprovođenja regionalnih inicijativa.\nTurizam u jugoistočnoj Evropi porkreće se lokalno (PDF dokument)


Švajcarska daje 2,7 miliona franaka za projekte - Ozon Media\nŠvajcarska daje 2,7 miliona franaka za projekte\nSremska Mitrovica – Švajcarska agencija za razvoj i saradnju SDC će, kroz projekat „Podrška ruralnom i regionalnom razvoju u Republici Srbiji“, u narednih 2,5 godine, odnosno do kraja 2018. godine podržati ruralni razvoj kroz regionalno povezivanje partnera sa teritorije Sremskog, Mačvanskog, Kolubarskog i Šumadijskog okruga sa 2,7 miliona švajcarskih franaka. Tim povodom danas je u Gradskoj kući održan prvi sastanak (radionica) „Predstavljanje kriterijuma za odabir ruralno – regionalnih inicijativa“ partnera iz Srema sa predstavnicima projektnog tima SDC-a.\n„Sremski okrug zajedno sa svojom Regionalnom razvojnom agencijom Srem (RRA Srem) ušao je u iplementaciono područje Švajcarske agencije za razvoj i saradnju SDC i danas će se pratktično održati prva radionica u regionu sa predstavnicima lokalnih samouprava Srem, civilnog i privatnog sektor, sa ciljem da se definišu kriterijumi za buduće projekte koje će SDC finansirati u Sremu“, rekao je Milan Mirić, direktor Regionalne razvojne agencije Srem.\nOn je istakao da je veliki plus to što je RRA Srem već dosta radio na regionalnim projektima i da postoji lepa osnova za saradnju.\n„Ono što je bitno reći jeste da ovi projekti podrazumevaju funkcionalni razvoj teritorije Srema. Tražiće se i finansirati projekti koji imaju međuopštinski kapacitet, a da se pri tom podudaraju sa interesovanjima lokalne samouprave. Tražiće se projekti koji mogu da interesno vežu sve zainteresvane strane, više lokalnih samouprava, više nevladinog sektora, više ljudi koji predstavljaju privatni sektor, da se pronađu takve tematske ideje koje mogu da zadovolje široki broj učesnika, odsnosno zainteresovanih strana“, objašnjava Mirić i dodaje da već u novembru mesecu RRA Srem mora imati pripremljene projekte, kako bi se se u januaru 2017. godine krenulo sa njihovim finansiranjem.\nTomislav Janković, ispred Grada Sremska Mitrovica kratko je rekao da je današnja radionica dobra prilika da se predstavnici SDC-a upoznaju sa potencijalima koje grad ima, i izrazio nadu da će sradnja RRA Srem, Sremske Mitrovice i SDC-a biti uspešna.\nProjekat „Podrška ruralnom i regionalnom razvoju u Republici Srbiji“ ima za opšti cilj da obezbedi pristup dodatnim sredstvima za sprovođenje nadležnosti lokalnih samouprava i da na ovaj način doprinese jačanju demokratkog procesa odlučivanja o prioritetima na lokalnom nivou i poboljšanju usluga za građane i privatni sektor. Projekat će sarađivati sa predstavnicima nacionalnog, regionalnog i lokalnog nivoa.\nPodrinje pobedom završilo sezonu\nOdržano deseto „Kolo Srema“


Održan 4. Festival folklora Srba iz regiona\nHomeVestiOdržan 4. Festival folklora Srba iz regiona\n„Vojvodina je bila i ostala mesto preplitanja kultura, nacija i vera, a ovaj, sada već tradicionalni festival folklora Srba iz regiona, jeste dokaz postojanja srpskog identiteta i našeg nasleđa i postojanja, koje su nam naši preci ostavili, i svi mi smo dužni da ga čuvamo za buduće generacije“, rekla je sinoć pokrajinski sekretar za kulturu, javno informisanje i odnose s verskim zajednicama Dragana Milošević uoči početka 4. Festivala folklora Srba iz Krajine, Republike Srpske i Federacije BiH.\nOvim festivalom pažljivo se neguju vrednosti srpskog naroda, rekla je Miloševićeva, kao većinskog u Vojvodini i zbog njegove važnosti podrška Pokrajinske vlade i resornog sekretarijata i ubuduće neće izostati.\nUčesnike i goste u prepunoj sali Srpskog narodnog pozorišta pozdravio je i izaslanik predsednika Republike Srbije Marko Đurić, koji je istakao činjenicu da politika Vlade Republike Srbije jeste i biće da se svim Srbima u regionu snažno pomaže, kako bi se očuvao svaki vid identiteta srpskog naroda.\nOn je dodao da samo ekonomski jaka Srbija može biti oslonac i Srbima u regionu, i zato je okupljanje i održavanje ovakvih festivala od izuzetnog značaja.\nMinistar zdravlja i socijalne zaštite Republike Srpske i izaslanik predsednice Republike Srpske Dragan Bogdanić ocenio je da je ovaj događaj podjednako važan za Srbe sa obe strane Drine i Dunava.\nOvogodišnji festival, kao i sve prethodne organizovao je Savez Srba iz regiona i Zavičajno udruženje „Sava Mrkalj” iz Novog Sada i tim povodom pozdravne reči uputili su predsednik Saveza Srba Miodrag Linta i direktorka Zorica Vlajinić.\nDva osnovna cilja festivala Srba iz regiona su, kako kaže Linta, da afirmiše kulturu Srba iz osam regiona i da jačanjem jedinstva u očuvanju kulture, običaja, ćiriličnog pisma brinemo svi zajedno o opstanku dva miliona Srba, koliko živi u ovim regionima.\nIspred grada Novog Sada reči podrške uputio je predsednik Skupštine grada Novog Sada Zdravko Jelušić, a u kulturno umetničkom delu programa nastupili su folklorni ansambli iz Budimpešte, Bačke Palanke, Trebinja, Kljajićeva, Veternika, Busije, Rumenke i Bačkog Gračaca.


Žetva medalja AK „ČAAK“ - PressLider.rs\nSport Sport dece\nŽetva medalja AK „ČAAK“\n29. septembra 2016. 4. januara 2018. Marina Trmčić\t0 Comments AK "ČAAK", juniori, Krupanj, medalje, najmlađi, pioniri, Uspeh\nNa održanoj uličnoj trci u Krupnju za decu od predškolskog uzrasta pa do završnog razreda srednje škole, svoje učešće imao je i AK „ČAAK“, čiji su takmičari osvajanjem 13 medalja najavili kako svoju, tako i blistavu budućnost, ovog, već, uspešnog kluba.\nAtletski klub „ČAAK“ sa osvojenih 13 medalja\nU svim disciplina je bila jaka konkurencija jer klubovi kao što su Pored AK „Junior“ Krupanj, AK „Metalac“ Valjevo, AŠK „Tempo“ Šabac, posvećuju veliku pažnju radu sa mlađim kategorijama, a ovakav uspeh mladih atletičara iz AK „ČAAK“ je pokazatelj da ozbiljno i vredno treniraju.\nĐurđa Gajlović, 2. mesto\nU trci na 300 metara prva je na startnu liniju izašla Đurđa Gajlović (2009) i posle uzbudljive završnice zauzela 2. mesto. Identičnu poziciju u istoj kategoriji zauzeo je i Vuk Grujović.\nVuk Grujić, 2. mesto\nDečaci rođeni 2007. godine nastupali su na 800 metara, gde je Petru Iliću pripalo 3. mesto.\nPetar Ilić, 3. mesto\nKod devojčica rođenih 2006. godine Iva Zelenović je zasijala zabeleživši još jednu pobedu.\nIva Zelenović, 1. mesto\nKod dečaka rođenih 2005 godine atletičari „ČAAK“-a su pokazali dominaciju i spretnost u odnosu na rivale. Marjan Milovanković se popeo na pobedničko postolje, Ivica Prelić poziciju iza njega, dok je Aleksandar Grujić osvojio 3. mesto.\nMarjan Milovanković, 1.mesto, Ivica Prelić 2. mesto, Aleksandar Grujić, 3. mesto\nU uzrastu 2004. godišta Viktorija Mikić je bila 3, a Marko Milanović je zauzeo 2. mesto\nViktorija Mikić, 2. mesto\nMarko Milovanović, 2. mesto\nOčekivan nastup u kategoriji mlađih pionira na 800 metara opravdao je Ognjen Nikolić osvajanjem zlatnog odličja.\nOgnjen Nikolić, 1. mesto\nTrka pionirki 2002 godište održana je na 800 metara, a u ovoj konkurenciji 2. mesto osvojila je odlična Sanja Đoković.\nUspešan nastup kluba zaokružili su juniori Nikola Vukićević (1998) i Đorđe Soldatović (1999) osvajanjem 2. i 3. mesta.\nNikola 2. mesto i Đorđe, 3. mesto\nOvakav uspeh je samo početak i nagoveštaj velikih uspeha na predstojećim krosevima i trkama koji očekuju ovu uspešnu atletsku družinu AK „ČAAK“.\n← Unapređenje protivgradne zaštite\nKviz znanja za decu – „Bibliogenijalci“ →


Poljski premijer: Evropskom unijom upravljaju institucije bez demokratske kontrole - Index.ba\nPoljski premijer Mateusz Morawiecki upozorio je u pismom evropske lidere na razik da bi Evropska unija mogla postati “organizacija kojom na centraliziran način upravljaju institucije bez ikakve demokratske kontrole”.\nOn smatra da je to “opasan fenomen koji prijeti budućnosti Unije”, ali isto tako naglašava da će Poljska ostati “lojalna članica” Evropske unije.\n– Iskreno vjerujem da zajedno, u duhu poštovanja i razumijevanja, ne namećući volju drugima, možemo pronaći rješenje koje će osnažiti našu Evropsku uniju – smatra.\nPismo je poslano pred samit Evropske unije ove sedmice i nakon presude poljskog Ustavnog suda koja je dovela u pitanje primat evropskog prava, što bi po mnogim analitičarima mogao biti prvi korak prema izlasku Poljske iz Unije.\nPoljski sud zaključio je da neke odredbe europskih ugovora “nisu kompatibilne” s poljskim ustavom i upozorio Sud Evropske unije da se ne miješa u reforme pravosuđa u Poljskoj.\nEvropska unija smatra da te reforme potkopavaju neovisnost pravosuđa i da bi mogle unazaditi demokratski napredak.\nPročitajte: Poljska upozorava: Bjelorusija oprema migrante za prelazak granice\nPrethodni članakBivši reis Cerić o posjeti patrijarha Porfirija: Nije osudio genocid, nije posjetio Markale, nije opomenuo Dodika\nNaredni članakAlija Kožljak: Ako bude potrebe, EUFOR i NATO će djelovati


Prvi alumni seminar ŠDR-a “Lokalna samouprava i decentralizacija” | SPS\nU periodu od 06. do 08. marta u okviru programa Škole demokratskog rukovođenja za 2015. godinu održaće se seminar za alumniste na temu “Lokalna samouprava i decentralizacija- principi i izazovi u reformama”. Seminar će okupiti 24 alumnista koji su proteklih 12 godina prošli kroz program naše Škole, a koji trenutno obavljaju značajne funkcije u lokalnim samoupravama. Učesnici seminara biće i alumnisti ŠDR-a iz nevladinog sektora i medija koji djeluju ili su zainteresovani za ovu oblast.\nPrvog dana seminara učesnici će posjetiti ministarstva finansija i unutrašnjih poslova, tačnije njihova odjeljenja zadužena za funkcionisanje lokalnih samouprava. Drugog dana seminara profesor Đorđije Blažić predavaće učesnicima o značaju i principima decentralizacije dok će savjetnik ministra unutrašnjih poslova kojeg je delegirala Francuska ambasada gdin Remy Privat približiti našim alumnistima kako lokalne samouprave i regionalni razvoj funkcionišu u Francuskoj. Učesnici će imati priliku da se dodatno edukuju i o sistemu lokalne samouprave u Velikoj Britaniji kao i o Evropskoj povelji o lokalnoj samoupravi i crnogorskoj legislativi u toj oblasti.\nPoseban dio seminara biće posvećen oblasti energetske efikasnosti. Direktor NVO “Ozon” Aleksandar Perović govoriće o obavezama lokalnih samouprava u oblasti upravljanja otpadom te kako se otpad može upotrijebiti u korisne svrhe.\nPoslednji dan seminara biće posvećen principima energetske efikasnosti, kao i crnogorskom i EU zakonodavstvu u toj oblasti ali i primjerima dobre prakse na lokalnom nivou u oblasti EE.\nPrvi alumni seminar održaće se u hotelu “Residence” u Budvi uz podršku Savjeta Evrope, Njemačke organizacije za međunarodnu saradnju – GIZ i njenog Otvorenog regionalnog Fonda za energetsku efikasnost.


Stručni komentar | MojUstav\nČlan 195. – Hijerarhija domaćih opštih pravnih akata\nPodzakonske opšte akte donose: Vlada, organi državne uprave, imaoci javnih ovlašćenja, a izuzetno ih može donositi i Narodna skupština. Za razliku od Vlade, koja može da donese podzakonski akt kada proceni da je potrebno doneti takav propis (bez posebnog ovlašćenja), organi državne uprave mogu doneti podzakonski propis samo ako su posebno ovlašćeni zakonom ili propisom Vlade.\nMeđu podzakonskim aktima, poseban značaj imaju opšti akti koje donose šef države ili Vlada (uredbe, dekreti, ordonanse, izvršne naredbe).\nPodzakonski akti su oni akti koji ne utvrđuju nova prava i obaveze subjekata, već ih samo razrađuju i dopunjavaju. Podzakonski akti potiču iz zakona i donose se sa ciljem primene zakona. Podzakonskim propisima se ne mogu ustanovljavati prava i obaveze građana.\nPodzakonski akti mogu biti: uredbe, odluke, pravilnici, naredbe , uputstva.\nKao podzakonske opšte akte, Vlada donosi uredbe i odluke. Ministarstva i posebne organizacije donose pravilnike, naredbe i uputstva.\nO ustavnosti i zakonitosti podzakonskih pravnih akata odlučuje Ustavni sud\n← Tekst odredbe\nRelevantni zakoni →